text:
Hví kemur aling á landi IKKI víðari?
24. apríl 2020
Tað eru nú 40 ár síðan, at aling byrjaði í Føroyum, og tað er bæði nógvir sjógvur og vatn runnið síðan fyrsti aliringurin kom til Føroya. Hetta er blivið mestsum ein serføroysk sólskinssøga, og serfrøði í Føroyum. Vit hava Norra og Chile, sum vit renna um kapp við, og har vit eru heilt væl við.
Fyri 40 árum síðan varð nógv sett í váða vinnuliga, og tað hevur kastað væl av sær. Hóast í fleiri umførum hevur verið baldrut við sjúkum og øðrum trupulleikum hava føroyingar gingið undan og framleitt laks, so eru vit framvegis við í fremstu røð. Men tøknin og fakið sjálvt hevur ment seg ómetaliga nógv, har vit eisini eiga sera góða gransking, sum hevur verið við til at stimbra vinnuna so sterka, burðardygga og sjálvstøðuga, sum vit kenna hana í dag.
Men, vit mugu halda fram við menningini!
Tað er sera umráðandi, at vit ikki steðga menningini og stagnera, hóast vit eru væl við innan aling. Tað er júst tað, sum hevur fingið okkum á ovastu rók. Innandura alistøðir verða nú gjørdar í nógvum londum. Nevnast kunnu Norra, Danmark, USA, Kina og fleiri onnur lond. Hetta fær kappingarførið upp á eitt hægri stig, men vit kunnu væl melda okkum upp í kappingina.
Laksurin hevur havt nógv at týða tey seinastu góðu árini. Útflutningsvirðið í 2019 kom upp á 9 mia. kr., og har vóru 4 mia. kr. frá alivinnuni. Føroyar eru tí millum fremstu tjóðir, tá talan er um aling og prísir av aldum laksi.
Í løtuni eru nógvar smoltstøðir og lívfiskastøðir lagdar út kring landi, og nøkur alifeløg eru longu farin undir aling á landi. Talan er ikki um fulla aling og laksurin skal á sjógv áðrenn slátur.
Mær vitandi vantar at gera eina kunngerð frá landsstýrinum, sum ásetur og skipar tey øki í Føroyum, har aling á landi kann fara fram - hetta má gerast sum skjótast. Tað eigur í hesum sambandi at takast hædd fyri lívfrøðiligari burðardygd og ósemjum í mun til aðrar alivinnur.
Tíðin er komin, at vit nú seta gongd á meira aling á landi - og skipa hesa aling lívfrøðiliga og búskaparliga burðardygt.
Fleiri aktørar, bæði nýggir og núvirkandi, hava víst áhuga, og teir vilja fegnir ganga á odda og gera stórar íløgur í aling á landi. Teir eru eisini undangongumenn, sum royna at gera alt vistfrøðiligari og grønari, har bæði skarn og annað verður endurnýtt fleiri ferðir.
Eg meti, at nú er tíðin búgvin at vit fara eitt fet víðari í alivinnuni, so umsóknir kunnu sendast inn skjótast gjørligt.
Jaspur Langgaard
løgtingsmaður fyri Sambandsflokkin
RN
Aftur


c: text/html

text:
So er desember og vit - barnaútvarpið fara at bjóða tykkum eina spennandi jólakalendarasøgu, sum er útvarpsleikurin - Flytifuglar. Í 16 pørtum fara vit at hoyra eina nýskrivaða søgu, sum Elin á Rógvi hevur skrivað. Nýggjur tónleikur er skrivaður og framleiddur til jólakalendarasøguna, og tað er Niklas Johannesen, sum hevur sangskrivað og Elin á Rógvi eigur orðini. Finnur Hansen hevur framleitt tónleikin og Høgni Fagraberg hevur gjørt ljóðmyndina til leikin.
Tá ið vit byrja at lurta eftir einari spildurnýggjari jólkalendarasøgu, so er torført at avdúka, hvat søgan snýr seg um, tí ein jólakalendarasøga er altíð loynilig. So eitt gott hugskot er at lurta nú, tí her kemur 1. partur av jólakalendarasøguni hjá Barnaútvarpinum 2018 , sum eitur Flytifuglar.
YvirskriftFlytifuglar 09. partur
Seinast hoyrdu vit, at mamma Mai, vildi hava Mai við til læknakanningina hjá Jón - hann skal til tvey ára kanning. Mai skal hjálpa mammu síni, um mamman ikki skilir alt, sum verður sagt, tí hon er thailendsk. Tær sita á læknamiðstøðini í Gørðum. Mai byggir Lego við Jón og beint við legoborðið, sita tvær konur og teska. Tær tosa um, at mamma Olivur ikki ynskti sær hann, og hvussu móð mamma hansara var. Tær sita og gita, hvat er hent, og at mamman møguliga er innblandað. Mai vitjar Emmu, og tær tosa um sjóðseyðamannin, tær tosa um, at politiið ikki fer at lurta eftir einum barni, sum boðar frá. Meðan tær práta, fær Emma eitt snap. Tvey børn eru horvin úr barnagarðinum í Vestmanna - tvey børn horvin afturat í Vestmanna? Tær renna avstað. Og tá ið vit endaðu seinast var alt í einum ruðuleika. Lurtið nú, tí her kemur 9. partur av jólakalendarasøguni - Flytifuglar, sum Elin á Rógvi skrivaði. Niclas Johannesen hevur gjørt tónleikin til leikin og Finnur Hansen hevur framleitt tónleikin. Høgni Fagraberg gjørdi ljóðmyndina.
Tíðindi
Aðrir partar
So er desember og vit - barnaútvarpið fara at bjóða tykkum eina spennandi jólakalendarasøgu, sum er útvarpsleikurin - Flytifuglar. Í 16 pørtum fara vit at hoyra eina nýskrivaða søgu, sum Elin á Rógvi hevur skrivað. Nýggjur tónleikur er skrivaður og framleiddur til jólakalendarasøguna, og tað er Niklas Johannesen, sum hevur sangskrivað og Elin á Rógvi eigur orðini. Finnur Hansen hevur framleitt tónleikin og Høgni Fagraberg hevur gjørt ljóðmyndina til leikin.
.
Tað er desember og vit bjóða tykkum eina spennandi jólakalendarasøgu, sum er útvarpsleikurin - Flytifuglar. Í 16 pørtum fara vit at hoyra eina nýskrivaða søgu, sum Elin á Rógvi hevur skrivað. Vit hoyra nýskrivaðan tónleik, sum Niclas Johannesen hevur gjørt og Elin á Rógvi eigur orðini. Finnur Hansen hevur framleitt tónleikin og Høgni Fagraberg hevur gjørt ljóðmyndina til leikin.
Vit hava hoyrt fyrsta part av leikinum ? Flytifuglar. Vit hoyrdu um ein biltúr til Vestmannar, okkurt er hent, áðrenn biltúrin, okkurt, sum vit als onki vita um. Vit hoyrdu eisini, at Mai og Jóannes fóru inn í eini hús, har sum Jóannes hevur búð. Har hevur hann ikki verið í 25 ár. Nú fara vit at hoyra 2. part og nú fara vit 25 ár aftur í tíðina, og har hitta vit Jóannes, tá ið hann er ein drongur. Lurtið nú, tí her kemur 2. partur av útvarpsleikinum - Flytifuglar.
Vælkomin til útvarpsleikin - Flytifuglar, sum er jólakalendarasøgan hjá Barnaútvarpinum 2018. Vit eru nú komin til 3. part. Vit byrjaðu søguna við einum biltúri til Vestmannar, síðani fóru vit 25 ár aftur í tíðina, tá ið kreppa var í Føroyum og Jóannes og familja hansara stongdu hurðina og fóru avstað - tey flýddu av landinum. Vit hoyrdu um frensin Emil, sum ikki slapp við bátinum til Danmarkar. Eisini hoyrdu vit, at Jóannes letst sova, tá ið hann hoyrir foreldrini tosa í kahyttuni, hann hoyrir pápan siga, at tey fara ikki heimaftur. Tá ið 3. partur byrjar í dag, so eru vit aftur í nútíðini. Lurtið eftir jólakalendaraleikinum - Flytifuglar, sum Elin á Rógvi skrivaði. Niclas Johannesen er tónasmiður, Finnur Hansen hevur framleitt tónleikin og Høgni Fagraberg hevur gjørt ljóðmyndina.
Seinast hittu vit Emmu, sum er vinkonan hjá Mai. Vit fingu at vita, at Mai er fødd í Thailandi, har hevur hon búð saman við ommu síni og abba sínum og hevur gingið í skúla og mátti klippa hárið og ganga í skúla í skúlauniformi. Síðani kom hon til Føroyar at búgva hjá mammu síni og Jóannes. Vit hoyrdu eisini, at tá ið Jóannes búði í Esbjerg, kemur VÍF-liðið til Danmarkar til hondbóltskapping. Hann verður skelkaður, tá ið ein donsk mamma, sló flaggið úr hondini hjá honum, og rópar nassere eftir honum. Emma og Mai spæla eitt detektivspæl og tosa um eitt tiltak á Staðnum í Vestmanna, har børn í teirra aldri sleppa við.
Vit vita nú, at Mai býr á Válinum, sum er í Kvívíkar kommunu. Hon býr í einum gomlum, lágum húsum, sum liggja fyri seg sjálvan, beint við ein bátahyl. Húsini eru býtt í tvey, tey hava annan partin og hin parturin av húsinum verður leigaður út til ferðafólk. Vit hoyrdu seinast, at Mai klandraðist við mammu sína, hon tímir ikki at passa lítlabeiggjan, tí hon skal á Staðið. Hon fer avstað á Staðið, og har verða tey býtt í bólkar at finna hugskot, hvussu tey skulu brúka húsið. Hon er í bólki við tveimum eldri drongjum, sum eita Jákup og Dia. Og nú er Mai nakað kedd, tí tað seinasta vit hoyrdu í gjár, vóru særandi orð, hon rímir tekur súkluna og fer avstað.
Mai er kedd, hon hugsar, at hon er øðrvísi, hevði hon bara ættleidd til eitt nýtt heim, ikki bara tí, at mamman átti hana áðrenn. Tey ættleiddu børnini vóru ynskt, hevði tað bara verið hon. Emma snappar og ringir, tí hon finnur ikki Mai. Mai fortelur um tað, sum hendi á Staðnum, hvat dreingirnir høvdu sagt við hana. Emma sigur, at hon fer at slatra fyri Paula, sum er stjóri á Staðnum. Hon saknar ommuna og abban, hví skuldi hon koma her? Hon minnist flogtúrin til Føroyar, og hvussu omman græt, og at hon hevur ikki sæð tey í fimm ár. Hon ynskir at síggja tey í summar, men soleiðis hevur hon tað hvørt ár. Emma kemur brestandi inn, og byrjar at tosa um tað, sum er hent, men tað vil Mai ikki, at mamman skal hoyra. Emma vil so fegin tosa meira um tað, sum er hent, síðani gongur hurðin og Jóannes kemur brestandi inn og sigur, at eitt barn er horvið í Vestmanna. Jóannes, sum er tíðindamaður hevur fingið frænir av tíðindum, sum ongin annar veit nakað um.
Seinast hoyrdu vit, at ein drongur er tikin úr einum vogni í Vestmanna, mamman hevði lagt hann út at sova. Babyalarmurin var í vogninum. Men tá ið mamman kemur út í vognin, er ongin drongur. Øll eru skelkað. Heima hjá Mai gjørdu tey døgurða, og Emma, vinkona Mai át saman við teimum. Jóannes, sum er tíðindamaður kemur heim og vísir teimum eina káma mynd av einum lítlum barni við hvítum krúllum. Hetta er Olivur. Drongurin, sum er horvin. Hetta er beiggi Jákup, sum segði tey ljótu orðini við Mai hin dagin á Staðnum. Vit hoyrdu eisini, at Mai verður kedd, tá ið mamman sigur, at hon skal uppføra seg sum ein góð thailendsk genta. Tá fer hon at hugsa um ommu sína og abba sín í Thailandi, um hvussu lívið var har, hvussu glað mamman var, tá ið hon búði í Thailandi, tá var hon mild og blíð. Nú eru vit spent at hoyra meira, her kemur 7. partur av jólakalendarasøguni - Flytifuglar. Elin á Rógvi skrivaði og Niclas Johannesen er tónasmiður. Finnur Hansen hevur framleitt tónleikin, og Høgni Fagraberg gjørdi ljóðmyndina.
Vit hoyra um Mai, sum býr á Válinum saman við mammuni og manni hennara, Jóannes, sum er tíðindamaður í Miðlahúsinum. Saman eiga tey Jón. Mai er fødd í Thailandi og hevur gingið í skúla har. Síðani flutti hon heim til Føroyar til mammu sína og Jóannes. Seinast hoyrdu vit, at nú eru tvær vikur síðani, at ára gamli Olivur varð tikin úr barnavogninum uttanfyri húsini, har hann býr í Vestmanna. Kanningar verða gjørdar og fólk eru bangin, hvat man vera hent honum. Mamman bað Mai fara út at trilla Jón, beiggja sín, tí mamman torir ikki at leggja hann út at sova, og vil hava Mai at trilla hann. Mai setur spurnartekin við, hví mamman er bangin um Jón og ikki um hana, tá ið hon var hinumegin jørðina. Mai og mamman klandraðust. Síðani fór Mai út at trilla beiggja sín, og hon ætlaði sær út í Nes at venda. Tá møtir hon konuni í grannaíbúðini, sum eisini eru úti og trillar dóttir sína. Tær fara at práta og fylgjast heimaftur. Hon er hálvur vestmenningur og Mai heldur, at hon er smart, blíð og fitt í mun til mammu sína. Oda eitur hon, og Oda bjóðar Mai at koma á vitjan. Mai vil fegin síggja bátin. Meðan tær tosa, snappar Emma. Emma, vinkona Mai snappar og sigur, at sjóðseyðamaðurin er burtur, kanska er tað hann, sum er atvoldin til, at Olivur er horvin úr barnavogninum. Emma hevur sett sær fyri at uppklára, hvør hevur tikið Olivur. Hvør man tað vera? Og hví er sjóðseyðamaðurin horvin? Lurtið eftir 8. parti av jólakalendarasøguni - Flytifuglar. Elin á Rógvi skrivaði. Niclas Johannesen hevur skrivað tónleikin til leikin. Finnur Hansen hevur framleitt tónleikin. Høgni Fagraberg hevur gjørt ljóðmyndina.
Í seinasta parti hoyrdu vit, at børnini í Gjáarlon vóru funnin aftur, tey vóru farin í eitt seyðahús at spæla. Mai fór at hyggja eftir bátinum hjá Odu og Jason. Oda greiðir Mai frá, hví báturin eitur Dream Catcher. Tær hugna sær. Oda er so fitt, og Mai fer at hugsa um mammu sína, tá ið Mai lærdi seg føroyskt. At mamman var ill, tá ið Jóannes lærdi Mai føroysk orð, tí tey høvdu larmað og órudda, mamman var allarhelst ill, tí hon var øvundsjúk, at Mai lærdi so lætt føroyskt og at Jóannes hjálpti henni. Emma, vinkona Mai er røsk at snappa. Emma biður Mai koma á matstovuna, og biður hana taka babyalarmin hjá Jón við. Orsøkin er, at Emma veit, at tveir politistar fara at sita við eitt borð á matstovuni og eta. Tær ætla at lurta, hvat politiið fer at siga, tí tær vilja finna útav, hvat er hent Olivuri. So í dag byrja vit søguna á matstovuni. Her kemur 10. partur av jólakalendarasøguni - Flytifuglar.
Vit eru stødd í Vestmanna og á Válinum. Her er nógv at finna útav. Tað seinasta vit hoyrdu var, at Emma og Mai lurtaðu eftir, hvat politiið segði, tá ið teir sótu og ótu á matstovuni. Tær fóru útum og settu seg at lurta. Teir tosaðu um innandura fótbólt og um eina skjótivenjing. Tær sita kaldar uttanfyri og fáa ikki nógv at vita, men tá ið Emma er á veg inn eftir babyalarminum, fáa tær at vita, at sjóðseyðamaðurin er funnin í Frankaríki. Pápi Emmu koyrir Mai heim, og hon fer at hugsa um pápa sín. Hann var fluttur til stórbýin. Mai saknar frukttrøðini og hitan og tað at hoyra til, hon saknar ommu sína og abba sín, sum vóru so góð við hana. Nú eru seks vikur síðani Olivur hvarv, og hann hevur havt 1 ára føðingardag. Politiið hevur ikki nógvar slóðir at elta, øll í bygdini eru við at missa vónina, og tey skipa fyri sangløtu á Reyða Torginum í Vestmanna. Mai bar eyga við svaka Egon, sum býr einsamallur í einum gulum húsi, sum standa einsamøll á ein trøð. Mai eygleiðir hann, seinast hon sá hann, var tann dagin Olivur hvarv, hann bar okkurt, sum hann tosaði við. Man tað vera Egon? Lurtið nú - her kemur 11. partur av leikinum - Flytifuglar.
Flytifuglar er jólakalendarasøga hjá barnaútvarpinum 2018. Vit er nú komin til 12. part av leikinum. Elin á Rógvi er rithøvundur. Niclas Johannesen er tónasmiður. Finnur Hansen framleiður tónleikin og Høgni Fagraberg ger ljóðmyndina. Í seinasta parti vóru vit á Reyða Torginum í Vestmanna, har var skipað fyri sangløtu. Mai heldur, at tað er so syrgiligt at vera har og fer heim. Tá ið hon kemur heim, luktar tað av thailendskum mati. Mamman ger mat til hennara thailensku vinkonur, sum koma til Vestmannar, og sum skulu eta saman úti hjá Sonni. Mamman argar Jóannes, tí hann mungar eftir vælangandi matinum. Tá kemur Mai at hugsa um, hvar mamman og Jóannes hittust á fyrsta sinni. Hon spyr og verður glað at hoyra, at tey møttust í Aarhuus og tað var romantiskt, sum hjá øllum øðrum og tað var ein góð søga. So tað passaði ikki, sum tey søgdu hin dagin á Staðnum. Hetta var eitt hugnaligt kvøld. Emma heldur ikki, at tað er svaki Egon, sum er orsøkin til, at Olivur er horvin, men hon vil hava Mai at siga tað við Jóannes. Mamman fer til Sonni og Jóannes fer til Bárð, og bæði vilja hava Mai við, men hon tímir ikki við, hon vil sjálv avgera, hvat hon brúkar sín frídag til. Hon hjálpir mammuni at bera matin út í bilin. Mamman man ikki hava lagt merki til, at hon ikki er farin innaftur í húsið, tí tá ið hon skal innaftur er stongt, og hon kemur í tankar um, at hon gloymdi at siga Jóannes um svaka Egon. Nú verður spennandi at hoyra - lurtið tí her kemur 12. partur av jólakalendarasøguni - Flytifuglar.
Tað er kavi. Fyrstu ferð Mai sá kava var í Føroyum, hon hugsaði, hvussu tað hevði sæð út við kava í Thailandi yvir strondina, á húsunum og á fruktrøðunum. Meðan hon gongur uttanfyri við bátahylin, rópar Oda eftir henni, og spyr um hon kann ansa Miriam, meðan hon fer at keypa. Oda er blíð og sigur, at hon kann keypa okkurt til tær heimaftur við, afturvið einum drekkamunni. Tá ið Oda er farin, fer Miriam at grenja, hon roynir at práta við hana, at ugga hana, vísir henni bamsu, spegl, men onki hjálpir. Hon følir at blæan er vát og fer at skifta blæuna. Mai verður skelkað, tí tá ið blæan fer av, sær hon, at Miriam ikki er Miriam, men ein drongur. Í skápinum sær hon svarta hárlitingina og slættijarnið. Mai hugsar um kámu myndina av Olivur, sum hevur verið at síggja í bløðum, myndin av ljóst purluta dronginum, sum er horvin. Man hetta vera Olivur?
Mai er stødd inni hjá Odu, hon hevur funnið útav at Miriam ikki er Miram, Miriam er ein drongur. Hon letur hann í. Hon veit ikki hvat hon skal gera, hon fer niðan brekkuna, hon smárennur, men beiggin er tungur. Telefon liggur heima, og hurðin er stongd. Har er onki fólk nakrastaðni, hon tekur í hurðina á tveimum húsum, men har er stongt. Tá ið hon kemur omanaftur á vegin, sær hon eina konu við tveimum innkeypsposum. Tað er Oda! Oda rópar á hana, men Mai vendir omanaftur, Oda sær, hvussu fjálturstungin Mai er. Mai finnur ongan útveg, hon er fangað, einasti møguleiki er at fara í jolluna í bátahylinum. Mai tekur eina ár, Oda skrykkir í árina, men Mai sleppur útfrá. Oda rópar og roynir at sleppa í jolluna, men jollan er longu tveir metrar burtur frá. Oda er frá sær sjálvari, og rópar, at hon vil hava gentuna, og Mai rópar, at Miriam ikki er ein genta og spyr um hon hevur stolið eitt barn. Mai er deyðarødd, um Oda kann gera sær okkurt.
Seinasta vit hoyrdu í jólakalendarasøguni var ein ótrúligur spenningur. Mai er stødd í jolluni og er sloppin so mikið útfrá, at Oda fær ikki fatur á henni. Oda ringir til Jason og biður hann koma beinanvegin. Men so startar motorurin í jolluni, og hon siglir avstað við dronginum, hon ætlar sær inn í bátahylin í Vestmanna, men so hoyrir hon bátamotor aftanfyri seg. Hon heldur, at tað ein bátur, sum kemur henni til hjálpar, men so er ikki, tað er Dream Catcher, ið eltir hana. Ístaðin fyri at fara inn í bátahylin, so fer hon beint inn í Fitjarbeach. Hon siglir so langt sum hon kann, og vassar upp á strondina og inn á vegin, har hon steðgar bussinum, drongurin er tungur at bera. Hon hevur ongar pengar, so hon sigur bara, at hon skal gjalda seinni, alt fyri, at hon sleppur avstað við bussinum sum skjótast. Tá ið bussurin steðgar í Kvívík, spyr hon eina konu, um hon kann lána telefonina. Konan gevur henni telefonina, og í somu løtu, stendur Jason har og sigur, at hon kann lána mína, innanfyri jakkan vísir Jason, Mai ein revolvara.
Í dag er jólaaftan, og í dag hoyra vit seinasta part av jólakalendarasøguni - Flytifuglar. Nú er spennandi, tí tað seinasta vit hoyrdu var, at Mai var í bussinum, og hon hevur Olivur hjá sær. Jason, sum hevur ein revolvara undir jakkanum, vil hava Mai úr bussinum, men tá ið hon reisir seg upp, rópar busssjaførurin, at hon ikki hevur goldið. Meðan Jason rindar fyri hana, tekur Mai eina telefon frá einum sovandi manni. Tá ið bussurin steðgar í Kvívik og tey eru komin út, biður Jason hana seta seg á ein bonk, meðan hann ringir til Odu. Tá roynir Mai at ringja neyðuppkall 112. Hon fær samband við alarmsentralin, men fær onki sagt, tí Jason eygleiðir hana. Hann sigur, at Mai skal við teimum, tí annars fer hon at slatra um barnið, tey hava tikið og um alt, sum er hent. Síðani ringir hon einaferð afturat, og fær teska hjálp. Tá ið tey ganga omanímóti kajuni, roynir Mai at tosa soleiðis, at Jason svarar. Jason sær, at hon brúkar telefonina, og spyr hvønn hon tosar við. Hon sigur honum, hon tosaði við mammu sína. Jason tekur telefonina, og so ringir telefonin, og tað er frá alarmsentralinum, hann brýtur av og blakar telefonina í ánna, og sigur við Mai, at hetta fert tú at angra! Nú verður spennandi at hoyra, hvussu alt fer at enda - lurtið nú, tí her kemur seinasti partur av jólakalendarasøguni - Flytifuglar.

robotstxt: allowed

filter: keep


text:
Lýsing
Skeiva Pakkhús leitar eftir tænara
Skeiva Pakkhús leitar eftir tænara at arbeiða tvey kvøld um vikuna ella fleiri – herímillum annanhvønn fríggja- og leygardag.
Skeiva Pakkhús er ein matstova, sum borðreiðir við mati við íblástri úr Italia, og á vínkortinum er næstan bara italskt vín.
Upplatingartíðirnar eru mánadag-fríggjadag kl. 18-24 og leygardagar kl. 18-02.
Vit vænta, at tú ert fylt/ur 18 ár, at tú ert tænastusinnað/ur og at tú hevur áhuga fyri mati og víni.
Áhugaði kunnu senda eina umsókn til matstovuleiðara: esther@skeivapakkhus.fo


text:
Er Vinnuhúsið ørindasveinur hjá teim útvaldu?
Uppundir valið kom Vinnuhúsið við útmeldingum um nógvar broytingar á vinnuøkinum, útsagnir sum eg, sum limur av Vinnuhúsinum, undrist stórliga á.
Eitt nú vildu tey avtaka øll mørk fyri at fáa fremmanda arbeiðsmegi inn í landið umframt at tey ynsktu at frádrátturin hjá føroyingum sum vinna uttanlands, skuldi avtakast.
Má siga, eg standi undrandi, Vinnuhúsið har meginpartin av limunum eru smáar/miðalstórar fyritøkur skulu so góðtaka at fáa danskar tilstandir her í Føroyum, har tær smáu fyritøkurnar, serliga uttanfyri København, hava liva í armóð og eitt ótal fari av knóranum tí serliga polakkar hava yvirtikið flestu handverksarbeiðini, má spyrja Vinnuhúsið, er tað ta tit ynskja her á landið?
Eisini ynskir Vinnuhúsið, ella skuldi eg kanska skriva Føroya Arbeiðsgevarafelag, at landið eigur at avtaka allan frádrátt hjá føroyingum sum arbeiða uttanlands. Hví, hvat fyri, hvat skal tað vera gott fyri? Í gjøgnum nógv ár er tað staðfest at teirra løn er ein hart tiltrongd valuta og eg veit at teirra eyka inntøka, í mun til tað føroyska lønarlagið, hevur skapt nógv arbeiðir her á landið. Eitt nú veit eg at familjunmenn hava fingið játtað fígging til at byggja familjuni eitt heim grundað inntøkuvøksturin við at fara uttanlands at arbeiða, ella er tað so galið at mann kann byrja at hugsa at tit vilja broyta alt hettar tí ein av tykkara yndislimum manglar bíligar føroyskar kokkar?
Um Vinnuhúsið fekk sín vilja í morgin, hvat skuldu vit so gjørt við allar hesar føroyingar, har eru eitt nú ca 200 føroyskir elektrikarar í Norra. Vit hava ikki tørv á 200 fleiri elektikkarum, skullu teir so koyrast í ALS bara tí onkur ávísur manglar kokkar?
Rættuliga nógvir føroyingar sigla uttanlands og vinna gullverdan valuta til landið. Hvat skulu vit gera við teir? Øll føroysk skip, sum forvinna nakað, eru fullmannaði, skulu so teir eisini koyrast í ALS?
Hvat vilja tit við hesum føroyingum sum vinna uttanlands, skulu elektrikararnir slípa og spartla gólv og skulu sjómenninir rudda og skilja rusk á øllum byggiplássinum í Havn?
Hvat við at brúka føroyingar sum eru í Føroyum framum rumenar og hvat við at broyta skattalógina soleiðis at føroyingar sum sigla uttanlands kunnu arbeiða tá teir eru í Føroyum ca 6 mdr um árið men kunnu ikki arbeiða her tí skattavaldið fer við meginpartin teir forvinna her á landið og hvat við at niðurleggja múrin um Havnina soleiðis at handverkarar sum ikki búgva í Havn sleppa framat. Tað síðsta av hasum veit eg svarið til tí eg havi sjálvur veri partur av Vinnuhúsinum sum Limur í Føroya Handverks Meistarafelag í ca 8 ár; av tí at meirilutin av limunum eru í Havn so er eingin møguleika hjá okkum at fáa broti niður múrin um Havnina, ein múrur sum Donald Tump hevði veri errin av at átt.
Anskar Hansen
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Vespureiðrið (136) - 2. juni 2020
Jan Lamhauge: Eik-málið átti at verðið roynt í Rættinum
Í dag lat Kunningarstovan í Nólsoy upp
Leiðreglur fyri ferðandi broyttar
Petur Hans Dahl, veðurfrøðingur: Veðurvánir fyri hesa vikuna ( vika 23 )
Í øðini eftir samrøðu við Trump
JUVÉL 2 - nýggj leiðsla!
RAVI ZACHARIAS - saknaður av føroyingum
LÍV POULSEN ÚR SENEGAL - ein dugnaligur brævskrivari!
Partabrøv til starvsfólk hjá Bakkafrosti
Úr bandasavninum: Samrøða við Dávur Jacobsen 3. partur
Svimji- og baðoasa í Tjaldavík
Jens Andreassen settur sum yvirlækni á Landssjúkrahúsinum
Samrøða við Rannvá G. Niclasen um mótmæli og korona í New York
Tíðindi á R7 klokkan 16:00
BÍBLIU- OG TÓNLEIKATÚRUR - ein annarleiðis ferð
KIRKJUR, SAMKOMU- OG MISSIÓNSHÚS - nú verður latið uppaftur!
Hotel Brandan letur upp 1. juli
Tíðindi á R7 klokkan 12:00
Sjófólk sleppa ikki í land aftur
DRONNING ELISABETH OG PÁSKAHÁTÍÐIN - fyri fyrstu ferð í 68 ár
Listaframsýning við Silju Strøm í Gamla Seglhúsinum í Klaksvík
31. mai - Altjóða roykfríur dagur
Tíðindi á R7 klokkan 20:00
Samband
Postboks 226
FO-600 Saltangará


text:
Kate Sanderson er tilnevnd sum sendikvinna í London, og Halla Nolsøe Poulsen sum sendikvinna í Reykjavík.
Tað boðar uttanríkis- og mentamálaráðið frá í dag.
Kate Sanderson er 59 ára gomul, útbúgvin Master of Philosophy, University of Sydney, Avstralia. Kate hevur arbeitt í landsfyrisitingini síðan 1986. Hon var fyrsti stjóri í NAMMCO, Norðuratlantsnevndini fyri umsiting av havsúgdjórum, 1993-1998. Hon hevur umboðað Føroyar í ymsum millumlanda samstarvi og samráðingum, m.a. sum sendinevndarleiðari og samráðingarleiðari. Kate Sanderson var sendikvinna Føroya í Brússel frá 2012 til 2018.
Kate Sanderson tekur við sum sendikvinna í London 1. februar 2021.
Halla Nolsøe Poulsen er 42 ára gomul, útbúgvin stjórnmálafrøðingur frá Københavns Universitet og byrjaði í uttanríkistænastuni í 2005. Árini 2007-2016 var hon í starvi hjá Norðurlandaráðnum. Síðani 2016 hevur Halla verið aftur í starvi í Uttanríkistænastuni, har hon m.a. hevur verið umboð Føroya í Norðurlendsku Samstarvsnevndini undir Norðurlendska Ráðharraráðnum, og harumframt hevur hon verið forkvinna í BREXIT-bólkinum hjá landsstýrinum.
Halla Nolsøe Poulsen tekur við sum sendikvinna í Reykjavík 1. september 2020.
Áki Johansen hevur verið sendimaður í London síðani 2015, og Petur Petersen hevur verið sendimaður í Reykjavík síðani 2015. Teir fara aftur í starv í Uttanríkistænastuni heima í Føroyum, tá nýggju sendikvinnurnar taka við.


text:
Høsnarungi í fati
Tilfar
4-6 Høsnarungabringur
1/2 Hvíttkál
3 Purrir
Paprika, hvíttleyk, karry og annað krydd tær dámar
Olju
4 pk róma
3 bouillion terningar
salt og pipar
rís
hvíttleyksflutes ella flutes við hemagjørdum hvíttleyksmør
Gularøtur
Broccoli
Mannagongd
Rør olju og kryddarí sum tær dámar til eina marinade og legg høsnarungabringurnar í meðan tú ger rest.
Sker kál og purrir smátt, koyr í rómanum við salt og pipar at kóka. Legg hettar í eitt eldfastfat, høsnarungabringurnar omaná. Lat rættin steikjast í 1 tíma við 150 gradir. Gularøtur og broccoli verður skori smátt og skal bara kóka í 5min í eini grýtu fyri seg.


text:
Alexandra, greivinna av Frederiksborg
Alexandra Christina Manley (f. 30. juni 1964 í Hong Kong) gjørdist donsk prinsessa, tá hon í 1995 giftist við Joachim prinsi (f. 1969). Hjúnini fingu tveir synir, Nikolai (f. 1999) og Felix (f. 2002), áðrenn tey skildust í 2005.
Tá Alexandra 3. mars 2007 giftist við Martin Jørgensen (f. 2. mars 1978), misti hon tittulin prinsessa og gjørdist í staðin greivinna av Frederiksborg. Hjúnini kunngjørdu stutt eftir vígsluna, at Alexandra var við barn. Tey búgva í eini villa á Østerbro í Keypmannahavn.


text:
Hvíta baðhúsið (ljóðbók)
Eg havi gjørt eina útskrift av myndini av abba við børnunum. Tað er síðsti parturin av søguni um meg. Myndin hongur yvir skriviborðinum, fest við tveimum knappanálum. Tá ið eg hyggi at mammubeiggja og abba, síggi eg meg.
Tað er beint fyri jólaføstu. Telefonin ringir, og í hinum endanum er eitt fremmant konufólk. Hon sigur, at hon er systkinabarn hansara. Skyldfólkini í móðurætt hevur hann ongantíð hoyrt um ella hitt. Navnið á abbanum hevur hann ongantíð fingið at vita. Hevur tað samband við, at hann hevur eina arvaliga sjúku, og at hann nú situr í koyristóli ? Er tað tí, tey hava verið so hulin ? Hann fer at hitta gomlu móður sína og vónar at koma á tal við hana, áðrenn ov seint er …
Hvíta baðhúsið er ein skaldsøga um skomm, dulsmál og prísin fyri at vera ærligur.
Les eisini grein her: https://sprotin.fo/news/707/hvita-badhusid
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
Til Svínoyar kemur oljan í tunnum
Nú vit skriva 2020 er Svínoygin framvegis í "oljutunnuøldini", ein tíð, sum fyri flestu onnur pláss í Føroyum er søga fyri skjótt mongum árum síðani.
Sjálvt Fugloyggin er komin til ár 2020 í hesum sambandi. Fyri árum síðani bleiv avtalað gjørd við SEV og Magn um at fugloyingar kunnu keypa olju úr tangunum hjá SEV á Kirkju og harafturat verður oljan koyrd til hvørt húski í oynni.
Myndirnar omanfyri tók eg fyri umleið tveimum árum síðani í 2018, tá krúnprinsavitjan var á Fugloyni og fugloyingar fegnaðust um, at teir kundu fáa brennioljuna koyrda at húsum.
Men sum myndirnar niðanfyri vísa, so knógva svínoyingar framvegis undir tungum oljutunnum hvørjaferð teir skulu hava brenniolju. Svínoyggin er partur av Klaksvíkar Kommunu.


text:
Um okkurt tykist, sum eitt ringt hugskot, so er tað ofta eitt ringt hugskot. Sum tey flestu ivaleyst hava varðnast, so er veðrið skræpuvánaligt í Føroyum í løtuni, tí er tað ikki bestu líkindi at renna í. Eg havi líka síðan leygardagin ætla mær ein túr út at renna, men tað hevur antin ikki ligið fyri, ella hevur veðrið verið ov keðiligt, so nú mánakvøldið var komið, føldi eg eina ávísa plikt.
28. januar 2014
3.70 km uppá 24.21 minuttir, ikki nøkur super tíð, men tað er sirka har vit eru beint nú.
Gamaní, eg havi kompensera við fysiskum venjingum innandurða, men tað er altso ikki tað sama, tí eg ætli mær altso at renna í ár. Tí var eg uppsettur uppá, at fara at renna ein túr, eisini hóast veðrið var illfýsið við regni og vindi.
Tað tyktiskt onkursvegna, sum eitt ringt hugskot, men ein onnur rødd segði, at nú var eg farin í gongd, og tí var týdningarmikið, at eg helt á, og ikki steðgaði upp aftur.
So við Dio í oyrunum, iphonini í einum plastposa og einari kenslu av, nú skal tað fanime vera, men fuck eg tími hetta illa, fór eg út í kuldan, regnið og vindin. Meðan eg stóð har og leitaði eftir GPS sambandi, so angraði eg tað longu.
Eg vendi tó ikki heimaftur, men rann í staðin við Lady Evil hjá Black Sabbath í oyrunum oman eftir vegnum her undir Kongavarða, uppi við rundkoyringina skifti telefonin til lagið I hjá sama bólki, við Dio sum oddamanni. Hetta var jú mín Dio playlisti. Meðan eg rann niðan eftir Glyvursvegnum í myrkrinum, tyktiskt tað ófrættakent við døpru tónunum, og eg hugsaði eina løtu, um okkurt ónt mundi goyma seg í myrkrinum.
Tíanverri fekk eg rætt í mínari ræðslu tí mitt har á vegnum í myrkrinum var ein stórur óndur hylur, ið eg traðkaði beint í. Eg av gjørdi at venda við, áðrenn eg breyt meg sundur ella traðkaði í enn ein hyl.
So rann eg omanaftur og inn eftir ovasta vegnum á Hamrinum og heilt inn á botn, og so yvir aftur og inn á hin botnin. Síðan rann eg heim, og fyri at fáa eitt sindur longri túr, rann eg eisini inn á botn undir Kongavarða og heim aftur.
Túrurin var satt at siga ræðuligur, tað var nakað so forferdiliga óbehagiligt við regni og vindi, eg kendi meg avbardan av náttúrini, og komin heim mundi eg ikki fingið afturhald, sum eg hostaði.
Annars var mín samlaði listi av sangum, alt løg við Dio:
Black Sabbath – Lady Evil
Black Sabbath – I
Black Sabbath – Children of the sea
Rainbow – Man on the Silveramountain.
Rainbow – Self Portrait


text:
J K Petersen Contractors og Vónin hava undirskrivað sáttmála um byggjan av nýggjum trolvirkið í Fuglafirï. Samráðingarnar hava gingið væl og eru vit fegin um at fara í holt við hesa verkætlan. Stein Olvur Petersen, stjóri á
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tann, sum gevur fyri at móttaka, hevur ikki givið.
Lucius Annaeus Seneca


text:
Tað hevur verið rokaligt uppundir hendan dystin, tí dysturin er útsettur fleiri ferðir.
Fyrst skuldi avgerandi dysturin millum NSÍ-HB spælast fyri fleiri vikum síðani og tá vóru liðini klár á vøllinum í Runavík. Men so gingu ljósini fyri og dysturin kundi ikki spælast. Síðani er dysturin fleiri ferðir fluttur. Stór ónøgd hevur verið bæði í HB og NSÍ um hetta. Sum skilst úr HB, so verður liðið skert í mun til, tá dysturin upprunaliga skuldi spælast, tí leikarar hava splælt í øðrum deildum. HB hevur havt ynski um at flutt dystin til í morgin, men hetta góðtók NSÍ ikki.
Tað sum stendur eftir er, at FM-finalan verður leikt í Runavík í kvøld kl. 19.30. Vinnarin verður FM-vinnari 2019. HB stendur seg við javnleiki.
Dagført kl. 18.24: Vegna veður er dysturin útsettur til týskvøldið kl. 19.00.


text:
Barnasár (impetigo) er ein vanlig ígerðarsjúka í holdinum, ið stendst av bakterium. Barnasár sæst oftast hjá børnum millum 2 og 6 ár, herav kemst navnið barnasár. Barnasár kemur oftast fyri sum umfarssjúka á dagstovnum, men barnasár kann eisini koma fyri í skúlaumhvørvi.
Barnasár stavar vanliga frá einum ávísum slagi av stafylokok-bakterium (staphylococcus aureus), men kann eisini stava frá ávísum streptokok-bakterium. Bæði sløg av bakterium eru í umhvørvi okkara (luftini, vatninum og jørðini), og mong hava vanliga hesar bakteriur í nøs og holdi uttan at gerast sjúk.
Eyðkennið við sjúkuni eru smáar bløðrur og sár á holdinum. Barnasárið byrjar við, at bløðrur brádliga eru at síggja á holdi barnsins, sum bresta, og ein kleiggjut gullig væta lekur úr. Síðani legst ein gul-brún skrúva á bløðrurnar. Vanligast eru sárini við oyrnalippur, í andlitinum kring varrar og nøs, á hálsinum, á fingrum og á hondum. Tað skriðar eitt sindur so at siga alla tíðina.
Eftir fáar dagar kunnu sárini breiða seg kring um á barnakroppinum, serliga um barnið skriðar sær. Sárini ávirka so at siga ongantíð almennu heilsustøðuna hjá barninum og hava heldur ikki fepur við sær.
Vandin fyri sárum er størri, um tað hevur barnaeksem ella onnur sár.
Barnasár smitta illa. Børnini fáa bakteriur á hendurnar, tá nomið verður við sárið. Av hesi orsøk smitta børnini lættliga hvørt annað. Smittast kann eisini við at nema við leikur, krúss, handklæði og handtøk, har bakteriurnar eru á.
Millum ein og tríggir dagar ganga, frá tí tú ert smittað/ur, til sjúkueyðkennini koma til sjóndar.
Bakteriurnar í barnasári eru undir skrúvuni, og tí er týdningarmikið at taka burtur tær tjúkku skrúvurnar. Til ber at bloyta skrúvurnar við vátum klúti ella í baði og síðan loysa skrúvuna varliga, eitt nú við pinsett.
Viðgerast kann við dagliga at vaska við klorhexidin-sápu 4% (eitt nú Hibiscrubb®) og síðani at luftturka og smyrja klorhexidin-krem 1% á, sum bæði fáast í handkeypi á apotekinum. Í serligum førum kunnu læknar útskriva fusidinsýru-krem 2% (Fucidin®) at smyrja á 3 ferðir um dagin ístaðin. Hetta er eitt antibiotika krem, men bert eftir forskrift.
Hevur barnasárið spreitt seg runt kroppin, ella eru sárini komin í eitt nú barnaeksem, kann læknin útskriva antibiotika-viðgerð sum tablettir ella mikstur. Men henda viðgerð verður gjørd saman við klorhexidin-sápuvaskinum.
Við at koyra plástur á sárið ella binda um, kanst tú tálma bakteriunum at breiða seg.
Viðgerðin varar ofta í umleið 1-2 vikur.
Um barnasár er staðfest hjá barni við eksemi, er eisini umráðandi at viðgera eksemið.
Yngri børn mugu í fyrsta lagi fara á dagstovn, tá ið sárini eru turr, skrúvurnar eru dotnar av, og tískil er smittuvandin burtur. Reinførið hjá børnum er sum heild ikki so gott, og tey klóra og skriða sær javnan. Sostatt verður smittuvandin størri.
Skúlabørn kunnu fara í skúla, hóast tey hava barnasár, um tey eru í viðgerð. Barnið skal tó hava í huga:


text:
Gongutúrar
Onki er sum ein góður gongutúrur í haganum. Tær nýtist ikki at fara langt fyri at uppliva stórslignu og óspiltu føroysku náttúruna.
Á leiðini eru mong áhugaverd støð, ið eru knýtt at søgu og sagnum.
Gongutúrarnir, ið víst verður til á síðuni, eru bæði eftir bygdargøtum, ið eru merktar við varðum og pelum eins og túrar niðan á einstøk fjøll.
Ikki er tað vandaleyst at vála á føroysku fjøllunum, og bert tú teg skeivt at, kann tað vera lívshættisligt. Tí eru orðini fyrireiking, fyrivarni og trygd lyklaorðini, áðrenn túrin.
Gongutúrur úr Oyndafirði niðan á Sandfelli. Tit koyra til ...
Sí meira
Tá gingið verður frá Skála til Selatraðar eru tveir ...
Sí meira
Gongutúrur úr Skálafirði til Kambsdalar. Túrurin byrjar við barnagarðin ...
Sí meira
Gongutúrur úr Skálafirði til Oyrar. Túrurin byrjar við Kelduna ...
Sí meira
Slættaratindur, við sínum 882 m er hægsta fjall í ...
Sí meira
Gongutúrur av Gøtueiði niðan á Støðlafjall. Les meira her ...
Sí meira
Gongutúrur úr Lamba niðan á Stórafjall. Koyr til Lamba ...
Sí meira
Skamt frá virkseminum á havnarlagnum í lyngklædda heiðalendinum liggur ...
Sí meira


text:
Fuglafjarðar kommuna við nýggjari heimasíðu.
Um stutta tíð, kemur Fuglafjarðar kommuna út við einari nýggjari heimasíðu, og vit hava fingið loyvið at “lúra”.
Nýggja heimasíðan kann ikki sigast annað enn at vera einn sonn kollvelting ið mun til gomlu síðuna. Nýggja síðan er ein 100% dynamisk heimasíða, ið er ætlað borgaranum í Fuglafjarðar kommunu.
Gamla síðan var ein sokallað “statisk” síða – meira ætlað ferðavinnuni.
Á nýggju heimasíðuni ber tað t.d. til hjá borgarum at melda seg til eina sokallaða “tíðindatænastu”, tað merkir, at borgarar kunna velja hvat teir ynskja av tíðindum. T.d. at fáa boð tá kommunan lýsir leys størv v.m. Hesi boðini kunna so koma antin umvegis SMS ella teldupost.
Nær síðan kemur út, er ikki heilt greitt, men sum skilst, so verður tað skjótt.
[08.06.2006 – Jóhan Joensen]


text:
Norðlýsið a gøtuni
Mikudagur er, og ársins triðja útgáva av Norðlýsinum er nú ávegis í postkassarnar í Norðoyggjum, hjá haldarum aðrastaðni og í blaðsølurnar kring landið.
Í blaðnum hesaferð kanst tú m.a. lesa um:
- Leiðarin: Stríðið um skrellið
- Sølva Jansdóttir Joensen: Tað skal vera lætt at liva heilsugott
- KÍ fer á venjingarlegu í Vági hetta vikuskiftið
- Gassspreingingin í Nuuk fyri 50 árum síðani
- Bárður Johannesen í Spaniastovu
- Toppliðini hava skift millum tveir og fimm leikarar út frá uppstillingini 2019
- Lesandi á Glasi møttu borgarstjóra úr vinabýi hjá Klaksvík
- Framhaldssøga: Graf Spee
- Yvirlit yvir venjingardystirnar hjá KÍ
Les meira í Norðlýsinum.


text:
8 tíma fyrsta hjálpar skeið í ferðslu.!
Javnan skipar KOYRILÆRARIN /Benny Ejdesgaard fyri ferðslutengdum fyrsta hjálpar skeiðið. Hetta er eitt 8 tíma fyrsta hjálpar skeið, nevniliga 4 tímar í grundleggjandi uppafturlíving og 4 tímar í fyrstuhjálp í ferðsluni sum øll ið taka koyrikort skulu taka.
Tú lærur hvat tú skal gera um eitt óhapp hendur í ferðsluni, hvussu tú gevur lívsbjargandi fyrstu hjálp, hvat tú skal gera við ein skaða og hvussu tú tálmar eini vanlukku og forðar at onnur koma til skaða.
Tá skeiðið í fyrstuhjálp í ferðsluni er framt, verður skriva eitt skeiðsprógv á góðkent oyðublað.
Tilmeldig her á síðuni.


text:
Tað eru framvegis í alt 181 føroyingar, ið hava fingið staðfest corona-smittuna. Hetta byggir á í alt 4890 kanningarúrslit.
Sostatt er eingin persónur staðfestur smittaður seinasta samdøgrið. Tað er fyrstu ferð síðani 12.mars 2020, at eingin persónur er staðfestur smittaður.
Tað upplýsir Landslæknin í morgun, nú seinastu kanningarúrslitini eru tøk.
Í løtuni eru 99 føroyingar staðfestir frískir, eftir at hava fingið staðfest coronasmittuna. Ein persónur eru innlagdur á Sjúkrahúsverki Føroya í sambandi við coronasmittuna.
Heilsumálaráðið tann 5. apríl 2020 klokkan 07.40


text:
Góði Jógvan,
Eg skilji á lagnum, at mín tilvera aleina hevur skakað teg inn á bein. Tú skrivar (í tínum lesarabrævi 10. juni) um títt máttloysi og tína undran á, hvat tað er, sum hendir í okkara samfelagi, millum annað tí at útvarpið gav mær høvi at siga meg ikki trúgva á tín Guð.
Eg kann ímynda mær, hvussu tú hevur tað. Eg var sjálvur kristin einaferð, og tá ræddi tað meg, at onnur menniskju kundu finna upp á at venda Guði bakið. Eg óttaðist teirra vegna, tí í mínum hástóra fordómssinni ímyndaði eg mær, at tað ikki bar til at liva eitt gott og lukkuligt lív uttan Guð – fyri ikki at tala um tað, eg ímyndaði mær mundi henda eftir lívið! Eg var, tá eg hugsi aftur, í grundini ikki ein serliga sømiligur ella moralskur persónur, tá eg hevði slíkar vanvirðandi tankar um mín næsta, einans tí hansara trúgv víkti frá míni egnu. Eg var ov stórlátin at halda meg hava einkarætt upp á sannleikan um alheimsins ytstu duldarmál og at halda, at øll, ið vóru ósamd við mær, tískil mundu liva fátækslig og lítisverd lív.
Mín broyting í átrúnaði førdi tískil eisini við sær eina (more…)


text:
Bilgudstænasta í Vestmanna
Heilt fitt av fólki var til bilgudstænastu í Vestmanna í gjár. Henda serliga gudstænasta læt seg gera, tí stórskíggi stóð uppi á kaiini eftir VestFilm filmfestivalin, sum hevði verið har um vikuskiftið.
Longu eina góða løtu áðrenn kirkjuklokkan ringdi klokkan 11 í gjáramorgunin, høvdu fyrstu bilarnir funnið sær pláss á kaiini, so fólk kundu síggja gudstænastuna á stóra skíggjanum, sum stóð framman fyri Turkihúsið. Tá ið avtornaði, vóru einir 40 bilar har – og teir flestu enntá við meira enn einum fólki í.
– Ja, hetta var ein heldur øðrvísi gudstænasta, men tað riggaði ordiliga væl. Har vóru eingi fólk í kirkjuni, men bara prestur, kirkjutænarar og nakrir kirkjusangarar uppi við orglið á loftinum, og so sótu fólk í sínum egna bili á kaiini, greiðir sóknarpresturin í Vestmanna, Maria Sommers við Skipá, frá um forkunnuga bilgudstænastuna.
– Vit høvdu tikið øll kórsvarini burtur, tí eg helt ikki, at akkurát tað riggaði so væl, tá fólk skuldu sita í sínum egna bili undir gudstænastuni. Men annars var tað akkurát sum vanligt, so eg royndi bara at hyggja inn í upptøkutólið og hugsa um tey, sum sótu niðri á kaiini. Tað vóru jú tey, sum vóru mítt kirkjulið í morgun.
Hugsaðu um kirkjuna
Hugskotið til hesa serligu bilgudstænastuna kom frá fólkunum aftan fyri VestFilm filmfestivalin, ið spurdu seg fyri hjá presti, um tað ikki hevði riggað, at festivalurin endaði við eini gudstænastu sunnumorgunin, nú fólk í Vestmanna í hesum koronatíðum ikki høvdu verið í kirkju í úti við tveir mánaðir.
– Eg helt tað vera deiligt, at tey hugsaðu um kirkjuna og gudstænastuna í sambandi við endan á filmfestivalinum, so eg bleiv ordiliga glað og játtaði beinanvegin, sigur Maria Summers við Skipá, ið samstundis fekk at vita, at tey í kirkjuni bara skuldu taka sær av tí, sum skuldi vera í sjálvari kirkjuni, og so skuldu hini syrgja fyri ljóði og mynd.
Jóan Magnus Olsen, kirkjuráðsformaður í Vestmanna, er somuleiðis sera væl nøgdur við tiltakið og helt, at tað riggaði ómetaliga væl. – Eg smoygdi mær oman á kaina ein túr, meðan gudstænastan var, og har vóru ið hvussu er einir 40 bilar. Ljóð- og myndadygdin var fín, so tað kundi ikki verið betur, heldur hann. – Hetta er eitt fínt hugskot, ið kanska kundi verið endurtikið í sambandi við okkurt størri tiltak ella okkurt sovorðið.
Ein stuttlig uppgáva
Bilgudstænastan varð skipað á sera einfaldan hátt, so fólk bara skuldu koma á kaiina við sínum bili, so tey kundu síggja stórskíggjan. Ljóðið fingu tey inn í bilin við at stilla útvarpslurtið á frekvensin hjá lokalútvarpinum í Vestmanna, sum sendi við einum lítlum FM-sendara.
– Hugskotið við hesi serligu gudstænastuni kom, tá ið Durita Fagradal Augustinussen, sum millum annað er leiðari á Staðnum, ringdi og spurdi, um vit kundu hjálpa teimum við filmfestivalinum og seta stórskíggja upp. Tá ið skíggin allíkavæl stóð uppi, kundi ein gudstænasta jú verið eitt gott hugskot, sigur Hans Andor Johannesen, sum eigur og rekur fyritøkuna AV Lux.
– Vit høvdu upptøkutól í kirkjuni og mikrofonir, og so høvdu vit ein mann niðri á kaiini, sum syrgdi fyri, at allir sálmarnir eisini komu upp á skíggjan, so hvørt sum teir blivu sungnir. Fyri okkara viðkomandi var hetta í øllum førum ein stuttlig uppgáva at fáa, og eg haldi, at fólk fingu eina góða uppliving.
Orð og myndir: Hilmar Jan Hansen.


text:
Kirkjurnar í Vágum um páskahalguna
mentan17-04-2019 - 18:59 - Jóanis Nielsen
18. apríl, skírhósdag kl. 11.00 Sandavágur, altargongd, Inga Poulsen Dam
18. apríl Kl. 17.00 Sørvágur, altargongd v. Marjun í Kàlvalíð og Inga Poulsen Dam. Aftaná gudstænastuna verður bjóðað til nátturða í kirkjuhúsinum.
19. apríl, langafríggjadag kl. 11.00 Miðvágur, David Johannesen
19. apríl, langafríggjadag Kl. 11.00 Bøur, Inga Poulsen Dam
21. apríl, páskadag kl. 11.00 Miðvágur, Inga Poulsen Dam. Drekkamunnur verður aftaná gudstænastuna við kransakøku og sjokolátuegg til børnini.
21. apríl, Páskadag kl. 18.00, Sandavágur, Inga Poulsen Dam
22. apríl, 2 páskadag kl. 11.00 Gásadalur, Inga Poulsen Dam
22. apríl Kl. 11.00 Sørvágur, Marjun í Kálvalíð. Øll børn eru vælkomin at taka eitt málað egg við heimanífrá at leggja fram í kór, prestur sigur frá søguni um eggini á páskum. Aftaná guðstænastuna fáa øll børnini eitt sjokolátaegg við heimaftur


text:
- Tíðindi, mentan og ítróttur
Gjørt dessert um til forrætt
Tak niður
Hjá Katrinu Christiansen í Havn eksperimentera tey. Í øllum førum tá tað kemur til hugtøk sum dessert og forrætt. Tey hava gjørt italsku dessertina Panna Cotta um til ein forrætt við hummarasoði og hummarastykkjum.
"Hjá Katrinu brúka vit heldur egg enn gelatine", sigur Jan Jacobsen um tilgerðingina av hesum rætti. Panna Cotta merkir "kókaður rómi", og vanligt er at gera hetta útá við sukri, vanilju og gelatine, sum er stívilsi.
Tað er munandi lættari at brúka gelatine, men tá ið talan er um ein hummararætt, sigur Jan, at egg rigga betri. Vikusjkiftissendingin var á stuttari vitjan hjá Kattrinu Christiansen í Havn.


text:
list
Far inn á okkara nethandil og síggj størsta úrval av føroyskum plakatum.
Visit our webshop and see all our faroese posters.
alnót
At vera til staðar á alnótini er í dag eitt krav, tí tað er her, ið kundarnir leita sær upplýsingar um títt virki, vørur og tænastur.
Tað nýtist tó ikki at vera ein stór og dýr loysn, tvørturímóti.
snið
Vit seta upp flyers og faldara, hvør innihald kann vera til dømis eitt vørublað ella ein innbjóðing.
Vit bjóða sniðgeving, uppseting og fáa í lag prent og útbering.


text:
Umboðsmaðurin hevur viðgjørt eina klagu um, at Tórshavnar kommuna ikki svaraði trimum áheitanum um at viðgera feilir í útgjøldum av frítíðarpeningi hjá eini arbeiðskvinnu. Ikki fyrr enn klagað varð til umboðsmannin, fór kommunan undir at viðgera málið.
Í sínum fyrsta ummæli av klaguni róði kommunan fram undir, at klagarin sjálvur hevði ábyrgdina av feilunum í útgjøldunum av frítíðarlønini. Umboðsmaðurin minti kommununa á, at tað áliggur almennum myndugleikum sum partur av góðum fyrisitingarsiði at samskifta høviskliga og fara virðiliga við borgarum.
Tá samanum kom, vísti tað seg, at limir hjá Havnar Arbeiðskvinnufelag í lønarskipanini hjá Gjaldstovuni høvdu verið skrásettir ikki at hava rætt til frítíðarløn fyri ólagaliga arbeiðstíð, og at arbeiðskvinnan ikki hevði fingið frítíðarískoyti fyri eitt ár. Arbeiðskvinnan átti góðar 16.000 kr. til góðar. Sum framhald av klaguviðgerðini hjá umboðsmanninum fór kommunan at kanna, hvørjar aðrar arbeiðskvinnur høvdu fingið ov lítið útgoldið í frítíðarløn av ólagaligari arbeiðstíð.
Umboðsmaðurin var samdur við kommununi í, at handfaringin als ikki var nøktandi, men umboðsmaðurin hevði torført við at góðtaka frágreiðingina um, at tvey skriv í sama máli av misgáum duttu niður í millum, og at eitt triðja ikki skuldi vera móttikið. Umboðsmaðurin helt hetta benda á, at mannagongdirnar við inngangandi skrivum ikki vóru nóg væl skipaðar og mælti kommununi til at endurskoða hesar. (LUM 18/00023)


text:
Góðu foreldur.
Sum tykkum kunnugt verður skúlin stongdur í fyribils tvær vikur. Tó kunnu undantøk verða í serligum føri. Sí kunning frá mentamálaráðnum niðanfyri.
“Í hesi kreppustøðu, ið allur heimurin er komin í, verður neyðugt, at ávís starvsøki halda fram ótarnað. Her er talan um m.a. heilsuverkið, eldraøkið, løgregluna, tilbúgvingina og innan ávísar vinnur. Hesi starvsfólk mugu røkja sínar arbeiðsligu skyldur, og tað kann geva avbjóðingar viðvíkjandi ansing. Skúlarnir og frítíðarskúlarnir mugu tí hava opið í neyðugum vavi fyri børn, sum ganga í forskúla og 1., 2. og 3. flokki, har eingin onnur ansing er møgulig. Henda serskipan er bara galdandi hjá teimum børnum, hvørs foreldur starvast á serliga avgerandi økjum, og sum ongan møguleika hava fyri ansing annars.
Hesi foreldur mugu venda sær til skúlaleiðsluna við grundgevingum fyri, hví tørvur er á hesum tilboði. Skúlans skylda í hesum sambandi er frá á morgni sum vant og til middags, tá ið frítíðarskúlin tekur yvir”.
Vinarliga boðað frá, sum skjótast, um tit, innan ásettu karmar, hava tørv á hesum tilboði.
Vinarliga
Jóhanna Højgaard Joensen
Tlf. 722040


text: Mr. Bygtjek kemur á vitjan og sigur frá um nýggju Win Skottrennuna og Win Stern. Nú er eingin grund til at hava ótættar skottrennur. Tær fáast í 4, 5, 6, 7 og 8 m longdum. Tær eru úr aluminium og fáast blankar, svartar, tigulsreyðar og zink. Win Skottrennan hevur nógvar eginleikar og vil broyta tín hátt at gera skottrennur. Mr. Bygtjek vísir eisini fram Win Stern – tann nýggja viðlíkahaldsfría sternklædningin. Fæst í hvítum, svørtum aluminium og forpatineraðum zink. Kapping. Vit burturluta 5 x 6 metur av Win Skottrennu. Svara hesum trimum spurningunum og luttak í kappingini, sum eisini verður 12. mai.


text:
Summardáin er vøggustova við 12 børnum og 4 starvsfólkum.
Í Summardáanum vilja vit fegin at barnið kennir seg væl og hetta gera vit við m.a. at gleðast tá bæði børn og vaksin koma hvønn dag.
Fyrsta leika barnið hevur er sín egni kroppur. Tí gera vit nógv av, at geva barninum umstøður at brúka sín kropp á ymiskar hættir tá tað spælir. Vit skifta regluliga innbúgv á stovuni, so barnið kann m.a. hoppa, klatra og snurra. Tá vit fara túr leggja vit okkum eftir at ganga á ósløttum lendi, so barnið fær brúkt bæði styrki og javnvág.
At práta og syngja gera vit nógv og av, t.d. hava vit smáar myndir sum børnini kunnu peika á og so tríva vit í. Vit syngja eisini áðrenn vit eta, hesar sangir skifta vit út, eftir árstíðini t.d. “So milt lýsir stjørnan” syngja vit í des og í mars “Nú fækkast vetrarfjøldir”.
Summardáin, fram til summarferiuna. Góðu foreldur Í Summardánum hava vit tillagað virksemið okkara eftir tilmælunum, í sambandi við Korona. Innandura Vit hava ikki nógvar leikur inni. Vit royna at finna javnvág millum leikur, sum eur skjótar at spritta og sum børnini eru upptikin av. Í løtuni eru nakrar fáar dukkur, nøkur fá djór […]


text:
Nú fara Føroyar spakuliga upp aftur í ferð eftir einari grundreglu.
Vit skulu hava størst møguligan samfelagsliga ágóða fyri minst møguligan vøkstur í smittubreiðingini.
Tað segði Bárður á Steig Nielsen, løgmaður á tíðindafundi í morgun.
”Eg viðurkenni, at tað er trupult at finna røttu javnvágina. Tað finst einki fordømi, eingin frymil, eingin uppskrift, og einki úrslit,” segði løgmaður.
Við verandi smittutølum kunnu vit vera varisliga bjartskygd. Higartil hevur tamarhald verið á støðuni, men hon er enn álvarsom. Boðskapurin er tann sami. Tað er avgerandi fyri framtíðina, at vit framvegis taka tilmælini í allarstørsta álvara.
“Tað var ein tíð fyri korona, og tað er ein onnur tíð við korona. Tað mugu vit læra okkum at liva við í langa tíð frameftir,” segði løgmaður.
At Føroyar fara uppaftur í ferð, inniber millum annað, at dagstovnarnir lata uppaftur mánadagin 20. apríl, men tey foreldur, sum vilja og hava møguleika til tað, eru vælkomin at hava børnini heima.
Á skúlaøkinum lata frítíðarskúlarnir, forskúlar og 1. til 3. flokkur eisini upp tann 20. apríl. Tað verður skipað undirvísing, men tað verður ikki møtiskylda. Foreldur, sum vilja og hava møguleika til tað, eru vælkomin at hava børnini heima.
Endaflokkarnir í miðnámsskúlunum fara at hava nakað av undirvísing í skúlunum eftir 20. apríl.
Les meira um ítøkiligu átøkini HER.
Coronaráðgeving stovnað
At Føroyar fara spakuliga upp í ferð, reisir sjálvsagt nógvar spurningar.
Tí er ein nýggj coronaráðgeving við fleiri fakfólkum stovnað. Hon fer at ráðgeva almennum stovnum, fyritøkum, felagsskapum og øðrum, hvussu arbeiðið kann skipast á bestan hátt í mun til smittuspjaðing.
Eisini verður víst til heimasíðuna corona.fo og coronalinjuna. Telefonnummarið er 30 40 40.
Um tú veitst okkurt, sum VP ikki veit - skriva so til vp@vp.fo


text:
Reglur og vegleiðingar
Tjóðskjalasavnið er ráðgevi hjá almennum stovnum í skjalasavnsviðurskiftum, eitt nú í spurningum um málsgerð, journalviðurskifti, uppbygging av skjalasøvnum og gerð av yvirlitum yvir innihaldið í skjalasøvnunum og í spurningum um vanlig goymsluviðurskifti, tá tað snýr seg um skjalagoymsluhøli v.m.
Á sama hátt veitir Tjóðskjalasavnið privatum - stovnum, virkjum og einstaklingum – ráð um skjøl og skjalasøvn teirra.
Móti gjaldi átekur Tjóðskjalasavnið sær eisini at skipa, pakka og skráseta savnsskjøl hjá bæði almennum stovnum og privatum.
Sí meir um privat skjalasøvn her.
Í vegleiðingunum í høgra bredda finnast ásettu krøv, ið eru tengd at tryggari handfaring og varðveiting av skjalasøvnum.
Samband:
Um ivamál eru, ella ein hevur spurningar, ið ikki eru umrøddir í omanfyri nevndu vegleiðingum, ber til at seta seg í samband við Tjóðskjalasavnið fyri at leita sær hjálp og vegleiðing:
- Tjóðskjalasavnið
- Tel: +298 340 540
- skjalasavn@skjalasavn.fo
- Mánadag - fríggjadag, kl. 10.00 - 15.00.


text:
Muhammed
Muhammad ibn ‘Abdullāh (eisini stavað Muhammed ella Mohammed) (uml. 570/571 Mekka – 8. juni 632) er tann mest týðandi profeturin í Islam.
BakgrundRætta
Í umleið ár 500 e.Kr. ár var tað øgiligur ófriður í Evropa, fólk gjørdu innrás í Rómverjaríkið, og tað fór so spakuliga í sundur. Meðan alt hetta hendi runt í Evropa, var alt sera friðaligt í Arabianesi, sum er nesið, har Saudiarabia, Katar, Sameindu Emirríkini, Oman og Jemen liggja. Handilsbýurin Mekka í Saudiarabia hevði stóran týdning fyri fólkið á Arabianesinum. Býurin var tó ikki so nógv at reypa av. Tey ríku útnyttaðu tey fátøku, kvinnur og børn vóru sera illa viðfarin, átrúnaðurin í býnum hevði eiheldur so stóra ávirkan á fólkið, og tey bóðu bara til nógvar ymiskar gudar.
Í ár 570 e. Kr. varð Muhammed føddur í Mekka. Longu sum 6 ára gamal misti hann bæði foreldrini og mátti tí liva ógvuliga fátæksliga í býnum. Muhammed var altíð eitt sindur ørkymlaður um korini í býnum og helt eisini, at tað var skeivt, at fólk bóðu til allar hesar smágudarnar. Ein dagin kom eingilin Gabriel fram fyri Muhammed. Muhammed segði fólkinum í Mekka frá hesum, og at tann einasti eini gudurin var Allah, og at tað var hann, tey øll skuldu biðja til. Muhammed kom við átrúnaðinum islam.
TekningarRætta
Islamska trúgvin forbjóðar myndum av Muhammed, og tað vóru 12 keiputekningar av profetinum, sum hin 30. september 2005 vóru prentaðar í Jyllands Postinum sum í 2006 høvdu við sær ógvislig mótmæli móti Danmark, og eitt nú vóru ambassadurnar í Damaskus og Beirut brendar. Í februar 2006 vóru í minsta lagi 139 fólk deyð í mótmælisgongum í muslimskum londum. Kurt Westergaard var ein av teimum 12 teknarunum, hann teknaði eina mynd av Muhammed sum ein terroristur við eini bumbu í turbanini á høvdinum, eins og Aladdin hevði eina appelsin í turbanini, og tað fekk muslimska heimin upp at koyra. Morðroynd varð eisini framd ímóti teknaranum, sum varð noyddur at liva á ókendum bústaði í fleiri ár.
Fólk vóru eisini í øðini um, at ein bólkur á Facebook mælti fólki til at tekna profetin Muhammed. Amerikanska flaggið bleiv m.a. brent í Pakistan, eins og donsk og norsk fløgg eisini vóru brend.


text:
Badmintonsamband Føroya søkir eftir aðalskrivara at taka sær av dagliga virkseminum í sersambandinum.
Badmintonsamband Føroya varð stovnað í 1981, og virksemið í felagnum er síðani økt munandi. Fleiri og fleiri í Føroyum eru farin at spæla badminton, og eru nú seks badmintonfeløg í sersambandinum. Tí verður sostatt søkt eftir aðalskrivara til parttíðarstarv. Arbeiðsstaðurin er í ÍSF-húsinum í Tórshavn, og nakað av ferðing kann væntast. Í ÍSF-húsinum starvast eisini onnur við tilknýti til virksemi í øðrum sersambondum og ÍSF.
Okkara komandi aðalskrivari skal
- hava viðkomandi útbúgving og/ella arbeiðsroyndir
- hava góðar samskipanareginleikar
- vera álítandi og álitisvekjandi
- hava lætt við at samskifta við nógv ymisk fólk
- duga væl at orðað seg á føroyskum og enskum á skrift og í talu
- hava góðar telduførleikar til fyrisitingarlig endamál
Afturfyri bjóða vit eitt avbjóðandi starv, har aðalskrivarin fær gott høvi at seta sín egna dám á starvið. Aðalskrivarin skal seta í verk tað, sum nevndin stingur út í kortið, og skal eisini syrgja fyri at dagliga arbeiðið í sersambandinum verður røkt á bestan hátt.
Til ber at frætta meira um starvið hjá Erik Engelbrecht Thomsen, formanni, á telefon 243603 ella teldupost bsf@bsf.fo.
Starvið verður lønt sambært avtalu.
Umsókn skal sendast til bsf@bsf.fo í seinasta lagi kl 18:00 tann 13. mars 2020.


text:
Undir tussafjøllum
Bókadeild Føroya Lærarafelags
42,00 kr
Spar 5,00 kr
- Síður: 95
- Útgávuár: 1992
- Upprunamál: føroyskt
- Innbinding: innbundin
- Rithøvundur: Oskar Hermannsson
- Myndir: Bárður Oskarsson
Savn við søgum og sangum, sumt nýskrivað, men annað hevur verið á prenti áður í Míni jólabók, Følv og Glugganum.
Tær eru um trøll og dýr, við menniskjansligum eginleikum. Tey hugsa og tosa eins og fólk. Hugflogið og skemtið í søgunum hevur ongar karmar.
Søgurnar eru stuttligar at lesa – og hóska væl at lesa upp. Og eitt er púra vist. Afturkomin av ferð við tussunum undir Tussatindi, ert tú í góðum lag.


text:
Útskot
Bókadeild Føroya Lærarafelags
- Síður: 292
- Útgávuár: 2008
- Upprunamál: enskt
- Innbinding: heft við klaffum
- Rithøvundur: Michelle Paver
- Myndir: Geoff Taylor
- Týðari: Bergur Rasmussen
Torak er foreldraleysur og eigur ongan góðan, men so kemur hann fram á ein úlvsunga, og síðan verður hann tikin inn í ein av ættbólkunum í skóginum.
Í Útskoti er hann aftur einsamallur og flýggjar undan fólki, tí hann er dømdur at vera útskot. Øll hava rætt at taka hann av lívi, tí hann er vorðin yvirtikin av sálarátara, sum ger, at hann ikki kann vera saman við hinum.
Krýnikurnar, sum fara fram í steinøld, eru sera spennandi lesnaður og sera væl frágingnar, serliga tá ið hugsað verður um, at høvundurin hevur kelað fyri øllum smálutum. Hóast hetta í mangar mátar kann minna um eina fantasysøgu, sum eru so væl dámdar nú á døgum, so gevur hon stórt innlit í fólkalív og náttúru, umframt at hon er sera spennandi og óhugnalig.


text:
Við heimild í løgtingslóg nr. 13 frá 21. mai 1954 seinast broytt við løgtingslóg nr. 19 frá 18. mars 2013, verður við hesum boðað frá, at Runavíkar býráð á fundi hevur samtykt uppskot til broytingar í býarplaninum og byggisamtyktini fyri Runavíkar kommunu.
Broytingar av býarplaninum:
• Matr. nr. 39, 40 og 41 við Kráarrás í Rituvík verður broytt frá E1-øki til B25-øki
Uppskot til broying av býarplaninum við Kráarrás í Rituvík
• Eitt økið á uml. 200 m2 við kirkjugarðin í Funningi verður broytt frá B41-øki til
C39-øki
Uppskot til broyting av býarplaninum í Funningi
• Víðkan av B46-økinum í Funningsfirði við uml. 600 m2 suðureftir
Uppskot til broyting av býarplaninum inni á Bakka í Funningsfirði
• Uml. 2.500 m2 av E1-øki við Byrgisvegin í Søldarfirði verður broytt til B12-øki
Uppskot til broyting av býarplaninum við Birgisvegin í Søldarfirði
• Uml. 2.200 m2 av C20-økinum við Dagtilhaldið á Skála verður broytt til B21-øki
Broyting á Skála
Broyting av byggisamtyktini:
• Byggisamtyktin fyri D-neystaøki verður broytt fyri neyst sum standa uttanfyri neystøki, at verða viðgjørd sum D-neystaøki.
Ásetingar fyri Neystaøki
• Broyting av ásetingum um hædd av bygningum í D31-økinum á Rituvíkshálsi
Broyting á Rituvíkshálsi
Uppskot til broytingarnar í byggisamtyktini og býarplaninum eru til skjals á Býráðsskrivstovuni í Saltangará í upplatingartíðini í tíðarskeiðnum
frá 15. apríl til 4. juni 2019.
og á heimasíðuni www.runavik.fo
Møgulig mótmæli og/ella broytingaruppskot skulu verða býráðnum í hendi í seinasta lagi 4. juni 2019.
Runavíkar býráð


text:
Tá talan er um aldursbólkarnar 14 ár og eldri, og spælararnir hava fingið góðar tekniskar førleikar, verður alt meira dentur lagdur á spælskipanina hjá liðnum. Hondbóltsspælið byggir jú á førleikarnar hjá tí einstaka og hugsunarháttin hjá heildini.
Spælskipanin byggir til eina og hvørja tíð á tøka spælaratilfarið. Spurningarnir eru m.a., hvussu liðið skal verja, hvussu liðið skal skipa seg frá verju- til álopspartin, hvussu spælast skal í álopspartinum, og hvussu liðið skal umskipa seg til verjupartin.
Í samsvari við tøka spælaratilfarið eigur venjarin at gera sær nakrar tankar um, hvussu liðið skal spæla og virka. Hugsa um ein ávísan part av spælinum um ferðina og svara spurningum, so sum: Hvat hevur týdning í hesum partinum, hvat skal raðfestast, hvat skal venjast og hvussu skal tað venjast. Hjólið, sum vísir ymisku deilpartarnar í spælinum, er eitt hent amboð at nýta í hesum sambandi.
Spælskipanin má finnast, áðrenn til ber at leggja til rættis, tí spælskipanin er grundarlag fyri tilrættisleggingini. Tá vit tosa um ætlanir, má venjarin gera sær greitt, hvørjir møguleikar og hvørjar avmarkingar eru. Hvussu nógvir spælarar eru, hvat er støðið, hvat eru vónirnar hjá spælarum, venjara og felag o.s.fr.
Hvar er liðið í dag, og hvar ætlar liðið at verða um eitt ár. Aðalmálið at røkka má vera í samsvari við, hvussu nógv/lítið spælararnir eru til reiðar at ofra. Tí hevur tað týdning, at spælararnir eisini sleppa at siga sína hugsan. Eitt greitt mál tryggjar liði og venjara, at arbeitt verður eftir somu stevnu.


text:
Hvussu trygg er skipanin við Nem-ID?
Í 2015 settu føroysku bankarnir kundum sínum nevan fyri tenninar, at nú skuldu teir - vildu teir brúka netbankan - fáa sær danskt CPR-nummar.
Tá var sambært fyrispurningi og svari á løgtingi staðfest, at tað hevði kostað bankunum og tí almenna nógvan pening – onkur nevndi millum 150 og 200 milliónir – at slóða fyri, at allir føroyingar nú skuldu hava danskt CPR-nummar og Nem-ID. Samstundis vórðu ikki so fá KT- og vitanararbeiðspláss avreidd til Danmarkar.
Eftir fleiri mótmæli bakkaðu bankarnir og góvu kundum sínum møguleikan at sleppa undan donskum CPR-nummari – teir kundu velja innritanina, sum rópt verður Cryptomathic.
Nú herjar felagið “Føroyskir peningastovnar” á á øðrum sinni og kunnger, at seinasti dagur, ið loggast kann á eftir gomlu skipanini, er 29. mai 2020.
Hetta er ein sera sjáldsamur samskiftisháttur.
Framman fyri mær liggur sáttmáli millum bankarnar, eg brúki, og meg. Í sáttmálanum stendur, at eg havi rætt til at brúka netbankatænastuna. Á skjalinum standa tvær undirskriftir: Ein hjá einum persóni, sum skrivar undir vegna bankan, og so mín egna undirskrift.
Tá ið eg spyrji bankaráðgevar, um sáttmálin er farin úr gildi, vita teir ikki at svara. Teir vísa bara á boð úr erva og nevna almenna kunning.
Men er tað soleiðis í bankaheiminum, at sáttmálar bara kunnu sigast upp við almennum boðum, sum tú lesur ella ikki lesur á onkrum tilvildarligum portali?
Tá ið eg so spyrji, hví hetta verður gjørt, verður svarað: av trygdarávum! Tað eru trygdarhol í Java-forritinum.
Sjálvur havi eg brúkt hesa innritanina, síðan netbankin kom – og havi ongantíð havt trupulleikar av Java.
Og so kundi verið spurt: Hvussu trygg er skipanin við Nem-ID?
Guglar tú “Nem-IDE problemer”, fært tú 1.200.000 svar.
Guglar tú “Nem IDE svindel”, fært tú 69.000 svar, og her ber til at lesa um fleiri mál, eldri og yngri, ja, fleiri eru frá nú í vár 2020. Fólk í hópatali verða lumpað, og sum so mangan gongur tað mest út yvir tey veikastu í samfelagnum: tey gomlu, tey, sum búgva á bústovnum, og tey, sum bera brek.
Fyrispurningur um svik í sambandi við Nem-ID hevur eisini verið frammi á fólkatingi í ár.
So hesum við trygdini trúgvi eg ikki. - Onkur hevur sagt, at í Føroyum eru sterkir máttir, sum arbeiða fram ímóti at tvinga okkum føroyingar at gerast ein danskur útjaðari í uppaftur størri mun, enn vit longu eru. At bankanevndir og bankaleiðslur við sínum CPR-átaki eru partur í hesum døkka leiki, fáa vit okkum ikki til at trúgva – ella hvussu?
Árni Dahl


text:
U21: Montenegro avgjørdi í fyrra hálvleiki
Tvey brotsspørk vóru við at søkka føroyska liðið í kvøld
U19 í Norðurírlandi: Taptu báðar dystirnar 4-0
U19-landsliðið við dreingjum hevur í vikuni spælt tveir venjingardystir sum fyrireiking til komandi EM-undankapping
U21-liðið er til reiðar í Montenegro
Eli Hentze og Hegga Samuelsen hava sett liðið. Bæði Føroyar og Montenegro skulu reisa seg eftir tap fyri Kasakstan
- Vit hava teir leikararnir sum vit hava tørv á
Hetta sigur Lars Olsen, eftir at tað er vorðið greitt, at eingin leikari kemur við í hópin fyri skaddu høgru bakkarnir


text:
┴ mannfˇlkasÝuni kappast piltar, smßdreingir, dreingir, mansunglingar og menn.
┴ kvinnusÝuni kappast stig 1, stig 2, stig 3, stig 4, stig 5, stig 6, kvinnuunglingar og kvinnur.
MannfˇlkasÝan fer at kappast Ý lopi, paralellari barr og reck, og kvinnusÝan kappast Ý bita og gˇlvi.
Kl. 9.00 byrjar steypakapping fyri mansunglingar, menn, kvinnuunglingar og kvinnur.
Kl. 12.30 er steypakapping fyri stig 4-5-6, smßdreingir og dreingir.
Kl. 16.00 er kappingarfyrireiking fyri piltar og gˇkenningardagur fyri stig 1, 2 og 3.


text:
“Faðir, eg vil, at teir, sum tú hevur givið mær, eisini skulu vera hjá mær” (Jóh 17,24).
Eitt, av tí, ein sum gamal ikki kann halda uppat at hugsa um, er: fara vit at hittast aftur? “Hann, sum ikki gjørdi synd og í hvørs munni ikki var svik”, sum Pætur vitnar um Jesus: Hann boðar í høvuðsprestabønini um at síggjast aftur. Hann nýtir enntá ta løgnu orðingina: “eg vil”. Hann vil uppliva at hitta vinir sínar aftur hinumegin deyða og grøv. Tí skrivar Jóhannes evangelistur: “Vit vita, at tá ið hann verður opinberaður, tá skulu vit verða honum lík, tí vit skulu síggja hann, sum hann er.”
Fara vit at hitta okkara kæru aftur? Tað sipar Jesus til, tá ið hann aftaná at hava sagt líknilsið um tann ótrúgva húshaldaran, sigur: “Gerið tykkum vinir við hinum órættvísa mammon, til tess at teir, tá ið hann trýtur, mega fagna tykkum í hinum ævigu heimbýlum.” (Luk 16,9) – Jesus var menniskja. Hann elskaði móður sína, hann helt av sínum lærusveinum, ja, millum teirra vóru enntá tríggir, sum hann valdi framum hinar, og ein, sum hann elskaði. Teir, Faðirin á himli hevði givið honum, vildi hann vera saman við í ævinleikanum. Hann er tann bróðir, Gud gav okkum. Hann skammar seg ikki at kalla okkum brøður. Har hann nú er, “gongur hann í forbøn fyri okkum.”
Vit eru tí endurfødd – longu í dópinum – til livandi vónar. Men hvussu og nær hetta verður uppfylt við at síggjast aftur ein dag, hevur Gud ikki viljað avdúkað fyri okkum. Vit eiga tí ikki at droyma, ella hugsveima um tað, so verður tað, er hugsandi, tað bera tvætl. Latið okkum harafturímóti geva okkum sjálv og øll okkara kæru, livandi og deyð, í hendur hansara.
Lat meg bara fara um náttmyrk høv,
lat meg bara stevna at míni grøv.
Lívsins Gud meg verjir á mínum veg,
og úr deyðans hondum hann frelsir meg.
(Slb. 546,6)


text:
⭐👏 CHRIS NORMAN Á SUMMAR FESTIVAL✌⭐
Nú kemur Chris Norman, sum var sangari í Smokie í stórtíðini hjá bólkinum, til Føroya at framføra fyri fyrstu ferð. Chris Norman og hansara bólkur spæla á Summar Festivalinum í august. 🌺👏⭐
Chris Norman eigur eyðkendu røddina á mongu hittunum hjá Smokie í sjeyti árunum – eitt nú »Living Next Door to Alice«, »Mexican Girl«, »Needles and Pins« og »Lay Back In the Arms of Someone«. Tíðliga í áttati árunum fór Chris Norman at framføra sum solistur og hevur síðani útgivið meira enn 20 soloútgávur. 💙✨🎸
Chris Norman er kendur sum dugnaligur sangari, og hann er framvegis í sera góðum formi. Nú fáa føroyingar fyri fyrstu ferð høvi at uppliva hann á palli í Føroyum.🇫🇴👍
Keyp vikuskiftispass í seinasta lagi á midnátt týskvøldið 12. mars – og spar pengar!


text:
Hann er nú partur av granskarum, sum hava fingið pengar frá FINA at granska og gera testir fyri okkara svimjarar í Føroyum. Teir vera tríggir doktarar, sum eru við í verkætlanini, teir eru Dr. Juan Jaime Arroyo- Toledo, Dr. Magni Mohr og Dr. Nikolaj Baastrup Nordsborg og er Jaime tann einasti av teimum, sum er Les meira…
Forfatter: Símun á Høvdanum
Sjúrðaberg komin heim við fullari last
Klokkan 15.30 legði Sjúrðaberg at niðanfyri N.F.C.S. Fitt av fólki vóru og tóku ímóti. Sjúrðaberg hevur roynt í norðskum sjógvi og er fullfermdur nú hann er komin til Klaksvíkar, umleið 750 tons. Skiparin hendan túrin var Ásmund Olsen og við vóru 17 mans. Vit ynskja skipara og manning vælkomin heim. SáH
Eldurin kyknaði uppaftur klokkan seks í morgun
Klokkan umleið seks í morgun kyknaði eldurin uppaftur í húsinum á Geilini 2 í Klaksvík. Stórur eldur var boðaður frá kl. 20.00 í gjárskvøldið og sløkkiliðið var skjót á staðið og tað tók 1½ tíma at sløkkja eldin, men roykurin vildu ikki ordiliga geva seg yvir- Undirritaði koyrdi forbí klokkan seks ímorgun, tá sæst enn Les meira…
HVÍ GER KVF MUN Á POLITISKUM FLOKKUM?
Opið bræv til Johnny í Grótinum, stjóra í Kringvarpi Føroya Javnaðarflokkurin og Tjóðveldi hava havt sínar landsfundir norðuri í Klaksvík um vikuskiftið, og tað er ikki hissini, sum tíðindatænastan hjá KVF hevur gjørt burturúr. Aftur og aftur hava vit hoyrt, hvussu javnaðarformaðurin er endurgivin beinleiðis úr røðu sínari. Møguliga eru drúgvu røðubitarnir tiknir úr stroymingini? Les meira…
KÍ vann uppiborið 3-1 á AB
KÍ vann 3-1 á AB ígjár og var tað Jóannes Bjartalíð sum bleiv dagsins hetja. Hann gjørdi ikki mætari enn at skora øll málini hjá KÍ. Tvey í fyrra hálvleiki og eitt í seinna hálvleiki. Tað gingu 11 min., so hevði Jóannes Bjartalíð sett bóltin í netið hjá AB. Verjan hjá AB gjørdi fleiri misskjingar Les meira…
Annika Olsen møgiliga í Løgtingi aftur?
Landspolitikarar sýna onga virðing og fjølmiðlar ongan áhuga í at lýsa ræðuligu støðuna við ferðsluviðuskiftunum inn i Havnina. Á hesum strekki henda lutfalsliga flest ferðsluvanlukkur, vanlukkur við fólkaskaða og enntá við deyða sum fylgju. Men tað valdar tøgn um hesa ræðuligu støðu, og tað er ræðandi. Um onki mungott hendir og Tingið játtar neyðugu upphæddina Les meira…
1. deild KÍ vann uppiborið 4-1 á B71
Í gjár hevði KÍ vitjan av besta liðnum hjá Sandoynni B71 og KÍ vann uppiborið 4-1, eftir at hava verið frammanfyri 2-1 í hálvleikinum. KÍ er 13 stig saman við NSÍ, men KÍ hevur betur málmun +14, ímeðan NSÍ hevur málmun +6. Her fleiri myndir av dystinum, klikk her “1. deild KÍ-B71 4-1” Málini skutu: Les meira…
Signhild Joensen føroyskt met í 100 metur rygg við tíðini 1:03.04 í SuSvim í morgun
Signhild Joensen úr Ægir slóð fyri løtu síðani føroyska metið í 100 metur rygg á langbana í suðri við tíðini 1:03.04. Tíðin er so góð, at hon er eisini niðanfyri kravtíðina til EM. Fantastiska flott Signhild Joensen. Enn einaferð staðfestur tú, at tú er besti kvinnuligu svimjarin í Føroyum. Nummar tvey gjørdist Maria Bjarnastein Antoft Les meira…
Fólkafloksborgmeistarin Hans Toft hevur sitið longst sum borgmeistari í verandi løtu í Danmark
Hans Toft borgmeistarin í Gentofte hevur sitið longst sum borgmeistari í Danmark í verandi løtu og hevur hann verið borgmeistari í samfull 25 ár. Fólkafloksmaðurin Hans Toft tók yvir sessin í 1993 og hevur gjørt Gentofte til tað ríkastu kommununa í Danmark og hann er kendur fyri at hava beinini væl plaseraði á jørðini. Hann Les meira…
Piet Hein segði, “Slid men vid, ting tager tid”.
Soleiðis hevur kenst við Spinnarínum. Miðvist hevur verið arbeitt at savna pening inn. Henda gáva, ið varð handað Klaksvíkar Býráði í 2009, tá ið nýggjur Bónus handil lat upp, gáva frá SMS v/Niels Mortensen. Arbeiðið byrjaði beinanvegin at fáa bygningin í upprunastand, ein nevnd sett og avtala gjørd, at býráðið skuldi játta pening til íløgu Les meira…


text:
Sigmundur Davíð Gunnlaugsson
Sigmundur Davíð Gunnlaugsson (føddur 12. mars 1975 í Reykjavík) er íslendskur politikari. Hann var forsætisráðharri Íslands frá 2013 til 2016 og formaður fyri Framsóknarflokkin frá 2009 til 2016. Í 2016 noyddist hann at leggja frá sær sum forsætismálaráðharri, tá ið tað varð avdúkað, at hann fjaldi pengar í skattaskjóli.[1] Eftir at hann var farin úr Framsóknarflokkinum, stovnaði Sigmundur Davíð í 2017 nýggjan flokk Miðflokkinn, sum var stóri vinnarin á altingsvalinum í oktober sama árið.
Keldur[rætta | rætta wikitekst]
- ↑ Politiska støðan í Íslandi er nú uppaftur fløktari, in.fo, 29.10.2017
Ávísing úteftir[rætta | rætta wikitekst]


text:
Øystein Olsen, sigur sambært norska blaðnum Aftenposten, at Norra hevur onga orsøk til at broyta tilgongdina til olju og gass. At vit taka hædd fyri veðurlagsbroytingunum má ikki verða brúkt til at steðga leitingini og framleiðsluni av olju á norska landgrunninum, sum annars politiskir flokkar hava mælt til, heldur hann.
Í samrøðu við størsta blaðið í Norra í sambandi við sína ársfrágreiðing ávarar tjóðbankastjórin grundleggjandi ímóti at broyta prinsippini fyri leiting og framleiðslu av kolvetnum. Í røðu síni ávarar hann ímóti at skunda undir at taka av framleiðsluna av olju og gassi. Onnur fara at standa klár til at taka yvir, har vit sleptu, segði tjóðbankastjórin og vísti á, at tey aðrastaðni í verðini fara at økja um framleiðsluna av olju og gassi, um og tá avgjørt verður at skerja norsku framleiðsluna.
”Vit eiga framhaldandi at leita eftir olju og gassi, soleingi tað er lønandi. Vit eiga at troyta møguleikarnar, sum liggja her, men taka hædd fyri umhvørvinum tvs. fyri fiskinum og havinum.”
Tjóðbankanstjórin ávarar politikararnar um ikki at steðga olju- og gassframleiðsluni, sum er høvuðsmotorurin í norska búskapinum og vælferðini. Hann vísti á, at skal Norra gevast við at leita eftir og framleiða olju og gass fer tað at hava kolveltandi ávirkan á allar norðmenn, men tað fer at muna lítið í stríðnum móti veðurlagsbroytingunum.
"Vit kunnu fáa stóran vinning og vælferð av framhaldandi oljuframleiðslu í mong ár aftrat, tí heimurin fer at hava stóran tørv á olju og gassi."
Tjóðbankastjórin er bert ein av teimum mongu, sum leggur seg út í kjakið um framhaldandi norska oljuleiting og framleiðslu, sum snýr seg um, hvørt Norra skal fara eftir teimum mettu 52 mia. tunnunum, sum framvegis liggja goymdar í norsku undirgrundini.
Olja og gass hava gjørt Norra til eitt tað ríkasta landið í heiminum við størsta grunni við uppspardum pengum. Í dag arbeiða umleið 10% av norðmonnum í oljuvinnuni.
Orðini hjá tjóðbankastjóranum hava fingið politikarar, eitt nú formannin í Grøna flokkinum at tala at bankastjóranum, sum hann sigur vera einki minni enn eitt amboð hjá oljulobbyini. Hann vísir á, at oljuvinnan er ikki burðardygg, og at tað bara er ein spurningur um tíð, til vinnan ikki lønar seg longur.
Norska Oljudirektoratið sigur í síni seinastu frágreiðing, at kolvetnisframleiðslan fer at halda fram við at vaksa fram til 2023, tá hon kemur í hæddina. Men eftir tað fer hon at minka aftur, og í 2030 fer framleiðslan at verða minkað so mikið, at hon verður tann sama sum miðskeiðis í 90-unum.


text:
Nú skal ruddast á almennum økjum í kommununi. Runavíkar Kommuna setur nú umhvørvið á breddan, og í fyrstu atløgu verður farið í gongd við at burturbeina órudd úti á almennum øki. Hetta er byrjanin til eitt framhaldandi átak á umhvørvisøkinum, og fer at geva nøkur sjónlig úrslit í bý- og bygdarmyndini. Politiskur stuðul frá umhvørvisnevndini hevur ført við sær, at kommunan arbeiðir við at fremja tað fyrisitingarliga arbeiðið við óruddi og burturkasti.
Harumframt er kommunan í gongd við at skráseta órudd og burturkast við myndum. Út frá tí hevur kommunan valt nøkur almenn øki, sum verða mett at hava tørv á upprudding. Byrjað verður við rudda úti á teimum almennu økjunum í Skálafirði og á ídnaðarøkinum í Rituvík.
Eigur tú óviðkomandi lutir á teimum almennu økjunum á Ídnaðarøkinum í Rituvík og Skálafirði skulu teir verða burturbeindir í seinasta lagið 1. Desember 2017. Kanst tú ikki burturbeina lutirnar av økjunum áðrenn ta ásettu freistina, ert tú vælkomin til at ringja til Runavíkar Kommunu og gera eina avtalu um eina nýggja freist.
Fyri at tryggja, at onki av virði verður burturbeint av óvart, fáa tey, sum hava sett lutir út á almenn økir uttan loyvi, møguleika fyri at koma eftir lutunum og flyta teir á eitt hóskandi stað, áðrenn kommunan fer í gongd við at burturbeina óviðkomandi lutir úti á almennum økjum.
Lýsingin av tí generellu mannagongdini við at burturbeina órudd og burturkast úti á almennum øki í Runavíkar Kommuna er á fylgjandi leinkju: leinkju: Soleiðis verður ruddað .....
Trýst á fylgjandi leinkju fyri at lesa meira um hvat lógin sigur um órudd og burturkast Leinkja: Hvat er órudd....
Meira kunning um arbeiðið við óruddi og burturkasti, verður lýst á heimasíðuni og øðrum miðlum.


text:
Biskupur handað Mariusi Jacobsen “fortjenestemedalje” í silvuri fyri drúgva og trúgva tænastu
Biskupur handað Mariusi Jacobsen “fortjenestemedalje” í silvuri fyri drúgva og trúgva tænastu
Undir gudstænastuni í Leirvíkar kirkju í morgun handaði Jógvan Fríðriksson, biskupur, vegna hennara hátign Margrethu drotning Mariusi Jacobsen “fortjenestemedalju” í silvuri fyri drúgva og trúgva tænastu.
Í næstan 43 ár hevur Marius verið deknur í Leirvíkar kirkju. Fyrsti lestur hansara var 9. mai í 1976. Biskupur nam við trúfesti og nærlagni Mariusar í tænastu hansara í kirkjuni, og tann kærleika, hann hevur til kirkjuna og tað, hon stendur fyri. Biskupur nevndi eisini trúfestið og ídnið hjá Mariusi í Leirvíkar missiónshúsi og missiónsarbeiðnum sum heild.
Við hesum vil kirkjuráðið og kirkjuliðið siga takk og virðismeta trúfestið í tænastuni, segði biskupur og legði afturat, at á sama hátt hevur øll sjálvboðin tænasta í kirkjuni, sjónlig sum ósjónlig, eisini sera stórt virði.
Í talu síni hugleiddi biskupur um tænastuna sum kirkjutænari. Kirkjutænarar eins og prestar koma nær við gleðis- og sorgarløtur hjá teimum, ið leita sær í kirkju. At enda ynskti biskupur Mariusi og konuni Annu og familjuni hjartaliga til lukku og Guds signing.
Eftir gudstænastuna bjóðaði kirkjuráðið allari samkomuni til døgurða í bygdarhúsinum.


text:
Øll kunnu skriva
Ert tú millum 14 og 20 ár og hevur hugin og viljan, men vantar teknikkin at skriva, bjóða vit tær til ein spennandi workshop á Bókasavninum í Fuglafirði leygardagin 26. januar kl. 14-17, har vit fara at arbeiða við kreativari skriving og øðrum skriviteknikki.
Tað er rithøvundurin Rakel Helmsdal, ið fer at leggja okkum lag á, soleiðis at tekstirnir ikki sleppa at “fúna í skrivaraborðsskuffuni”.
Tiltakið er ókeypis.
Tað einasta, ið tú skalt gera, er at taka blýant og pappír við og boða frá luttøku á [email protected] ella 238016, (max 12 luttakarar).


text:
Dagstovnaøkið í Tórshavnar Kommunu - tosað verður fyri deyvum oyrum
2019-10-30 12:36
Kommunalpolitikkur -
Aftur og aftur førir býráðsmeirilutin í Tórshavnar Kommunu fram, at tey uppraðfesta dagstovnaøkið.
Onkur í býráðsmeirilutanum sigur, ja takk til eindarleiðslu, hevur man loyvi til tað? Ja, mann hevur loyvið til alt við einum meiriluta, eisini ikki at lurta eftir umleið 500 mótmælisundirskriftum frá pedagogum og hjálparfólki, sum skríggja eftir einari meirjáttan til ansingarstovnarnar.
Við eindarleiðslu, hevur kommunan nú eina umsiting á økinum við 10 fólkum, harav eindarleiðslan fær eina meirjáttan upp á 2,6 mió.kr. til 4 starvsfólk, sum dagstovnaøkið fær til umsiting, ístaðin fyri uppnormering úti á stovnunum. Verandi uppskot um uppnormering fyri 4,5 mió. kr. ger lítlan mun til yvir 40 dagstovnar, og fíggingin verður tikin frá øðrum týðandi økjum innan økið Børn og ung.
Her er einki at heinta, umsitingin hevur tikið valdið á Vaglinum og býráðsmeirilutin hevur mist tamarhaldið, sum í hesum førinum gongur út yvir dagstovnaøkið.
Ein eindarleiðsla kemur at stjala tíð frá stovnsleiðaranum, tí tey koma at spyrja og yvirstýra. Tey byrja við einum tómun skrivarabori og blonkum pappíri. Í øllum hesum eru børnini taparin og pedagogurin strekkir ikki til og fer niður við strongd og søkir burtur frá dagstovnaøkinum - tað er sjón fyri søgn, at fleiri eru í farloyvisstørvum á almannaverkinum t.d.
Latið játtanina verða nøktandi inni á hvørjum stovni sær, t.v.s., fulla normering, og leiðslutímarnir skulu fella uttan fyri normeringina á hvørjum stovni sær - tá sær mann, hvat hvørt barn kostar i hvørjum stovni.
Hinvegin er tað ymiskt, hvat hvør stovnur kostar í lønarútreiðslum. Ein stovnur við 5 pedagogum er dýrari at reka enn ein stovnur við 4 hjálparfólkum og einum pedagogi. Tann stovnurin, sum hevur 4 hjálparfólk og ein pedagog hevur meira at “rutta við” enn ein stovnur við 5 pedagogum.
Tí, nei til eindarleiðslu.
Eg komi við einari inniligari áheitan á býráðsmeirilutan - steðgið ætlanunum um eindarleiðsluni, uppraðfestið í staðin inni á hvørjum stovni sær við einari beinleiðis meirjáttan og uppnormering. Tá tað er gjørt, tá kann mann kanna um brúk er fyri einari eindarleiðslu.
Jú, mann hevur loyvið til so nógv, tá mann hevur meirilutan - eisini til ikki at lurta, tí mann hevur ein meiriluta, Turið Horn.
Annfinn Brekkstein
býráðslimur fyri Sambandsflokkin í Tórshavnar Kommunu
RN


text:
Johan Dahl spyr um felags foreldramyndugleika
19. mai 2020
Johan Dahl, løgtingsmaður fyri Sambandsflokkin, fer á tingfundinum í morgin 20. mai at seta Elsebeth Mercedis Gunnleygsdóttur, landsstýriskvinnu í almannamálum, ein munnligan fyrispurning um felags foreldramyndugleika
Løgtingsmaðurin spyr fylgjandi:
1. Hvat hendir í málinum um at endurskoða foreldramyndugleikalógina?
2. Nær kann roknast við, at eitt lógaruppskot verður lagt fyri Løgtingið?
Í viðmerkingunum til munnliga fyrispurningin sigur Johan Dahl, løgtingsmaður, at sambært samgonguskjalinum frá september 2019, stendur: ”Foreldramyndugleikalógin skal endurskoðast, soleiðis at børn fáa rætt til bæði mammu og pápa, og rættindi og skyldur verða staðfest.”
At hava foreldramyndugleika yvir einum barni merkir í stuttum, at foreldrini hava umsorganar- og uppihaldsskylduna mótvegis barninum, og at foreldrini kunnu taka avgerðir viðvíkjandi persónligu viðurskiftunum hjá barninum í samsvari við áhugamál og tørvin hjá barninum.
Tann, sum hevur foreldramyndugleikan yvir barninum, avgerð tí, hvar barnið skal búgva, ganga í skúla, hvørja átrúnaðarliga uppaling barnið skal fáa o.a., ið hevur týdning fyri barnið. Alt hetta stendur at lesa á heimasíðuni hjá Familjufyrisitingini.
Hóast Føroyar hava yvirtikið familjurættin, hevur sitandi landsstýrið einki gjørt fyri at beina burtur tann ógvusliga og fullkomiliga óskiljandi mismunin, sum ógiftir pápar eru fyri í mun til mammurnar. Tí um mamman ikki hevur givið ógifta pápanum lut í foreldramyndugleikanum, hevur hon foreldramyndugleikan einsamøll.
At enda sigur Johan Dahl, løgtingsmaður, í sínum viðmerkingum, at í Føroyum er tað bara Føroya Rættur, sum kann taka støðu til spurningin um foreldramyndugleika. Rætturin kann tó ikki døma, at tað skal vera felags foreldramyndugleika yvir barninum. Her er støðan tí grundleggjandi øðrvísi enn í Danmark. Í Føroyum er tað rætturin hjá foreldrunum til barnið sum ger seg galdandi - og ikki rætturin hjá barninum til bæði foreldur, sum støðan er í Danmark.
Tað er í nógv ár víst á teir trupulleikar, sum eru á hesum økinum, men onki er broytt, samstundis sum nógv børn og foreldur eru ávirka av, at lóggávan ikki er dagførd.
Sambandsflokkurin
RN
Aftur


text:
Nólsoyarferjan nærkast!
2013-01-24 04:13
Nú røkist fyri at verkætlanin at dagføra og tryggja farleiðina til Nólsoyar loksins verður veruleiki.
Á fíggjarlógini 2013 eru 7,5 mió. kr. settar til at projektera ferjuna. Síðani eru í ætlanini 22,5 mió. í 2014 og 20 mió. í 2015. Hetta gevur arbeiðsbólkinum vón um, at byrjað verður at byggja nýggju nólsoyarferjuna móti vári ella tíðliga í summar.
Spennandi verður nú at síggja í hvønn mun skitsuprojektið er grundarlag undir nýggju ferjuni og í hvønn mun samskifti við fakfólk og brúkarar, leiðir okkum fram til bestu loysnina.
Sjálvsagt kunnu vit stúra, at bert 50 milliónir eru til verkætlanina, men vit eiga eisini at hava í huga at tilgongdin hevur verið drúgv og skitsuprojektið hevur kostað sítt. Tí samsvarar upphæddin vónandi tað ætlan løgd hevur verið fram og er í samsvari við loysnir, ymsu fakfólkini helst hava spælt sær við meðan bíðað hevur verið eftir politiska leikinum.
At tryggja opinleika og ávegis samskifti bjóðar arbeiðsbólkurin seg sjálvsagt fram at hjálpa til at skipa almennar fundir og eisini at møta á fundi við landsstýrisfólk, løgtingsfólk, veitarar og onnur, ið á einhvønn hátt kunnu hugsast at seta fingramerki á bestu loysnina.
Hugaligt hevði verið um Strandfaraskip Landsins skipaði eina undirsíðu á www.ssl.fo, har til bar at fylgja gongdini. Um tíðarásetingin var sett út í kortið og SSL síðani javnan dagførdi heimasíðuna, kundi verið sloppið undan gitingum um arbeiðsgongdina.
Tíðarásetingin vit í arbeiðsbólkinum eru kunnað um, er at talan hevur verið um eitt 18 mánaðar tíðarskeið. Nógvar ymsar dagfestingar eru settar á, nær nýggja ferjan røkir farleiðina, men við fíggjarlógini í huga, kunnu vit nú seta juli 2014 sum mál, at ferjan er liðugt bygd. Helst eru onkrar seinkingar, royndarsiglingar, okkurt eyka eftirlit o.s.fr. soleiðis at seinasta útgjaldið fellir 1. januar 2015.
Tí verður hesin spurningur settur fram alment, til Johan Dahl, landstýrismann og onnur at svara: Er ætlanin at fara undir verkætlanina beinanvegin og harvið at dagføra farleiðina um Nólsoyarfjørð um ársskiftið 2014/2015?
Jákup av Skarði


text:
Vestanstevna 2018
Innbjóðing til Róðrarfeløgini
Sandavágs Ítróttarfelag vil við hesum bjóða tykkum vælkomin á Vestanstevnu 2018.
Barnaróðurin byrjar kl. 13.30. og skulu bátarnir í hesum róðrum møta við dráttin í seinasta lagi kl 12.30.
FM-róðurin byrjar kl 15.00 og skulu bátarnir í hesum róðrum møta við dráttin í seinasta lagi kl 14.00.
Matur til róðrarfólki
Frá kl 12.00 og til róðurin er liðugur, verður smyrjibreyð og frukt til róðrarfólk og møguligar ferðaleiðarar at fáa í kappróðrarneystinum (1).
Vesi
Vesir eru í kappróðrarneystinum (1) og í Gamla skúla” (3) umframt við miðstaðarøki á Sondum (6)
Frásetan av kappróðrarbátum
Allir kappróðrarbátarnir skulu takast av bilunum við omankoyringina til bátahylin (2). Merkt er upp, hvar ymisku bátastøddirnar skulu standa.
Bilarnir verða síðan parkeraðir úti á Bakka (5). Eisini kann parkerast á ovara vegi (4).Umráðandi er at allir bilar venda í koyrirætningin, sum kortið vísir.
Bátarnir verða flotaðir úr bátahylinum, har dráttur er (2). Eisini er ein bátabrúgv, so manningar kunna skiftast um bátin har. Upphitingarøkið er við eystara landi.(sí kort)
Við dráttin verða numrini útflýggjaði. Har verða eisini fólk, sum taka ímóti og ávísa pláss til bátarnar at standa. Øll hjálparfólk verða í gulum vesti.
Steyp og steypahandan
Eftir róðurin verða steypini handað á miðstaðarøkinum á Sondum (6). Tey feløg, sum hava ferðasteyp í varðveitslu, verða biðin um at lata okkum tey aftur í bátadráttinum.
Ferðsla á Vestanstevnu
Leggjast skal til merkis, at ferðslan í bygdini verður nakað broytt á Vestanstevnu. Bygdin er sera trong, so tað er av stórum týðningi, at bert bilar í kappróðrarørindum koma inn um ánna. Onnur mugu parkera við hondbóltsplenuna.
Niðari vegur (Hammershaimbsvegur og á Sondum) verður einsrættaður inn í bygdina, meðan ovari vegur (úti á Bø /Onundavegur) er einsrættaður út úr bygdini.
Heitt verður á feløgini um at bera upplýsingarnar víðari til róðrarfólki. Hava tit nakrar spurningar hesum viðvíkjandi, eru tit vælkomin at ringja til okkum.
Vegna kappróðrarnevndina Hansina á Plógv, tlf 218591 Heðin Samuelsen, tlf 794470


text:
Við fyrrverandi stórleikarum, kempum úr Sumba, Vági, Hvalba og Runavík og sjálvandi av Tvøroyri, bardi eitt samansett TB lið seg til meistaraheitið í aldursbólkinum 45+. Allir leikarir hava leikt fótbólt stórar partar av teirra lívi, og onkur meira enn aðrir. Tveir á liðnum eru eisini skrásettir fyri landsdystir fyri føroyska A-landsliðið. Hetta var sjálvandi á teirra ungu døgum, men okkurt er enn eftir í gomlu gubbunum. Kappingin í ár var skipað í tvær kappingar, og TB gjørdi ikki mætari enn, at vinna báðar kappingarnar, og kunnu teir sostatt í dag reypa sær av, at teir eru bestu leikararnir í landinum í 45+ aldursbólkinum.
Góðir umboðsmenn
Kappast bleiv í tveimum kappingum, einari á Skála, 01. september, og tann seinna bleiv spæld á Argjum, 15. september. TB vann tær báðar, og eru sostatt meistarar, meðan Skála bleiv silvurvinnari. AB rann avstað við bronsuni.
Vit í TB ynskja tykkum garpum hjartaliga tillukku, og takka fyri fyrimyndarligu umboðanina av felagi okkara.
TB vóru suverenir
Við fyrrverandi stórleikarum, kempum úr Sumba, Vági, Hvalba og Runavík og sjálvandi av Tvøroyri, bardi eitt samansett TB lið seg til meistaraheitið í aldursbólkinum 45+. Allir leikarir hava leikt fótbólt stórar partar av teirra lívi, og onkur meira enn aðrir. Tveir á liðnum eru eisini skrásettir fyri landsdystir fyri føroyska A-landsliðið. Hetta var sjálvandi á teirra ungu døgum, men okkurt er enn eftir í gomlu gubbunum. Kappingin í ár var skipað í tvær kappingar, og TB gjørdi ikki mætari enn, at vinna báðar kappingarnar, og kunnu teir sostatt í dag reypa sær av, at teir eru bestu leikararnir í landinum í 45+ aldursbólkinum.


text:
18. juni 2019
Í morgin, mikudagin 19. juni, verður fingrabindiklubbur á Argjhamri. Sum liður í fyrireikingunum til summarveitsluna fríggjadagin, fara vit at hava bindiklubb í ítrivsrúminum hjá okkum, har børnini sleppa at fingrabinda so nógv sum tey hava hug til. Fingrabinding hevur sanniliga vundið uppá seg síðstu tíðina, har børn sum vaksin, gentur sum dreingir, hava fingrabundið í langar banar, men tað verður tíverri ikki ofta brúkt til tað stóra aftaná. Tí ætla vit at brúka tað sum pynt til summarveitsluna. So um tit hava onkrar grovar tógv restir har heima, og ikki vita hvat tað skal nýtast til, so er bara at geva børnunum tað við í frítíðarskúla í morgin, so sleppa tit at síggja úrslitið av tí fríggjadagin. Her kunnu vit eisini gera okkara í at hugsa um umhvørvið, og royna at endunýta tað sum til ber.
Her verður tó ikki bara bundið í morgin, pláss verður eisini fyri nakað av slatri og práti, og man ikki onkur drekkamunnur og okkurt søtt verður at fáa eisini.


text:
Húsini sum Brian býr í skulu skifta tak og altanin innilukkast fyri at vaksa um húsið.
7 fólk eru i einum rúmi. Brian sum er handicappaður hevur fingið góðan stól, song og blævir og mat til restina av árðinum.
Øll tit sum hava stuðla Brian takk fyri tað.
Tað kom so nógvur peningur inn, at vit avgjørdu at umvæla húsini fyri peningin sum var ov nógv. Men henda verkætlanin er nakað meira enn tað sum kom inn 2000kr afturat, so eru húsini í góðum standi.
Um tú vilt stuðla set peningin a konto 9865-3124724 og viðmerk Brian 😍❤🌹


text:
Í gjár var hátíðarløta á Hjalla, har fimm av starvsfólkunum hjá ArtiCon vóru heiðraði í samband við teirra 10 ára starvsdag. ArtiCon byrjaði sítt virksemi í 2001. Stórsta virði í felagnum øll hesi árini hevur verið og eru starvsfólkini. Felagið hevur upplivað stóran vøkstur í starvsfólkahópinum hesi seinasti árini. Í dag telur felagið gott 300 starvsfólk, skrivar fyritøkan.
Tey sum hava havt 10 ára starvsdag í ár eru: Anna Maria Petersen, Guðmundur Axel, Hans Sørensen, Kaj Skipanes, Rógvi Jacobsen, Kenneth á Argjaboða (manglar á myndini).


text:
IRF boðar frá, at húsarhaldsposarnir á Glyvrum, í Saltangará og í Runavík ikki verða heintaðir í morgin (mikudagin 27. mars), men hósdagin 28. mars ístaðin.
26.03.2019
Kunning frá IRF
- KUNNGERÐ um serstaka byggisamtykt fyri íbúðarbygging Úti á Fløtum á Skála
- Ferðamannaskip vitjar í Elduvík 15. mai
- Ískeklað av nýggjum
- Síðsta skot móti Rókini
- Ruddingardagur 11. mai 2019
- Frá høvdinum skal tú hvalin skera…………
- Hvar eru tankarnir, tá tú koyrir bil?
- Flaggdagur er eisini filmsdagur á mentanarvikuni
- Bátatreff í Søldarfirði 3. mai
- Flaggdagshald í Runavík
- William Heinesen og náttúran í Elduvík
- Kíkurin
- Litrík og livandi á mentanarvikuni í Runavík
- BÝARVERKFRØÐINGUR, endurlýsing
- Magnus & Kongshavn – í Bylgjuni 22. apríl
- GAKK, SÚKKLA ELLA RENN til setanina av Mentanarvikuni
- Vælkomin til Mentanarviku í Runavíkar kommunu.
- Fráboðan frá IRF
- Horvið samhaldsfesti?
- Kunngerð um broyting av Byggisamtyktini og Býarplaninum fyri Runavíkar Kommunu


text:
KÍ havt sína síðstu venjing á hesum graslíkinum
Í morgin verður graslíkið tikið av vøllinum í Klaksvík.
Núverandi graslíkið á vøllinum við Djúpumýrar, sum bleiv lagt á á sumri 2011, verður tikið av mánamorgunin. Í dag hevði KÍ sína síðstu venjing á hesum graslíkinum. Millum leikararnar, sum fullførdu venjingina, vóru Magnus Stamnestrø og Semir Hadzibulic, sum eru komnir til KÍ í summar. Magnus hevur loyvið at spæla móti TB á jóansøku, meðan tað enn er ógreitt, um neyðugu loyvini hjá Semir koma uppá pláss í nóg góðari tíð til at hann kann spæla komandi leygardag.
Komandi vikuna skal KÍ venja í Leirvík.


text:
By admin
Posted in - Tíðindi on September 1st, 2013
Endurgivið úr Norðlýsinum tann 15.08.13 við loyvi frá Oliver Joensen.
Boðið var til minnisløtu á Skarði í gjár, har minnisvarðin, sum Hans Pauli Olsen hevur gjørt, varð avdúkaður. Minnisvarðin er reistur fyri at …
Read More →
By admin
Posted in - Tíðindi on June 5th, 2013
Tann 5. juni í 2013 var toymið og vitjaði á Skarði. 14 fólk vóru í hópinum, ið fór avstað. Túrurin byrjaði í bygdini Kunoy, og síðani var fari til gongu tvørtur um Skarðsgjógv og niðuraftur …
Read More →


text:
- Bingjuplássið stongt
- 500-600 fólk til hugnaløtu við Toftavatn
- Roðin søkir eftir Leiðara
- Jákup R. Hansen helt fyrilestur um Fríðrik Petersen
- Minningargudstænasta um Fríðrik Petersen próvst
- Bingjuplássið stongt leygardagin 3. juni 2017
- 500-600 fólk til hugnaløtu við Toftavatn
- Ársroknskapurin fyri 2016 samtyktur
- Næmingakonsertir í Løkshøll útsett
- Ársroknskapurin fyri 2016 samtyktur
- Summarkvøld við Toftavatn flutt til mikukvøldið
- Næmingakonsertir í Nes Sóknar Musikkskúla
- Gamlagerði á breddan leygardagin
- Ruddingardagurin verður leygardagin 20. mai
- Tað verður ikki ruddað leygardagin
- Seniorfestivalurin verður 3 juni
- Túsund takk
- Størv leys at søkja í Tofta skúla
- Vælkomin á Bátafestival á Toftum í dag
- Várdagar 2017: Konsert í festivalteltinum fríggjakvøldið
- Várdagar 2017: Bókaútgáva í Tofta skúla í kvøld
- Várdagar 2017: Benjamin Rajani í Ungómshúsinum
- Myndir:Túrur við Norðlýsinum
- Várdagar 2017: Kvinnukvøld mikukvøldið
- Várdagar 2017: “Fram við landi” mikumorgun kl. 08.00


text:
Fult hús á hvalastøðini við Áir
Mentanarvikan hjá Sunda kommunu byrjaði við fullum húsum á hvalastøðini við Áir, tá væl yvir 500 fólk í góðveðrinum leygardagin høvdu leitað sær oman á hvalastøðina við Áir til tiltakið, ið Søvn Landsins skipaðu fyri, har Helena Dam á Neystabø, landsstýrismaður í mentamálum, helt røðu.
Hvalastøðin hevur ligið still síðan 1984, tá seinasti hvalurin var drigin upp á støðini. Fólk úr øllum landinum, men kanska serliga úr Sundalagnum vóru farin av húsum at vitja hvalastøðina, nú hon fyri fyrstu ferð í yvir 25 ár var opin aftur. Bæði ung og gomul hugdu við áhuga at maskinum, tólum, myndum og bygningum og prátið gekk dúgliga. Serliga var tað nemandi at síggja og hoyra tey greiða frá, ið mintust aftur á gamlar dagar, tá hvalstøðin enn var virkin.
Tað er onki at ivast í, at hvalastøðin hevur havt stóran týdning fyri fólkið í Sundalagnum, og at hon er varðveitingarverd. Landsstýriskvinnan í mentamálum hevur mælt Løgtinginum til at fara undir at endurskapa hvalastøðina, og eftir at Løgtingið í fjør játtaði pening til hvalastøðina við Áir, arbeiða Mentamálaráðið, Søvn Landsins og Sunda kommuna nú í felag fyri, at hvalastøðin aftur gerast ein virkin miðdepil í Sundalagnum – hesaferð sum savn og upplivingardepil.
Tiltakið var sera væl fyriskipað av Søvnum Landsins, sum síðan í vár hava gjørt bráðfeingis umvælingar og hampað um á støðini. Arbeiðið hevur gjørt stóran mun, og nú ber til at ímynda sær, hvussu hvalastøðin fer at virka sum savn í framtíðini.
Í røðu sínari vísti Helena Dam á Neystabø millum annað á at:
“tað er í allarsíðstu løtu, at vit hava tikið hesa avgerð. Ketilshúsið, Spikkókaríið, Fugan, Kvernuhúsið, Tørkan, Krúthúsið, Ebenezer, Kemis og Perlan standa uppi enn, men sum tað sæst, eru bygningarnir illa farnir og hóast fólk frá Søvnum Landsins við góðari hjálp frá fólki í økinum síðan í vár hava lagt stóra orku í at rudda og hampa úti og inni, tetta lekar og gera bráðfeingis umvælingar, so er framvegis nógv at fara um, og enn er langt eftir á mál.
Í felag fara vit nú undir at arbeiða víðari við ætlanini um at skapa ein upplivingardepil við Áir, har hvalastøðin verður varðveitt sum savn og gerst partur av eini ætlan, har hvalastøðin við Áir aftur verður miðdepil – ein miðdepil fyri upplivingar, mentan, ferðavinnu og aðra vinnu.”
Niðanfyri er røðan, ið Helena Dam á Neystabø, landsstýriskvinna í mentamálum, helt á hvalastøðini við Áir:
Hvalastøðin við Áir ein miðdepil
Mentanarvikan í Sunda kommunu byrjar í dag við hesum tiltaki við Áir, sum Søvn Landsins skipa fyri.
Hvalastøðin við Áir var einaferð vinnuligi miðdepilin í Sundalagnum. Her var virksemi og lív, larmur og ikki minst luktur, men her var eisini lívsgrundarlagið hjá stórum parti av fólkinum við Sundalagið. Hvalatvøstið var gott og bíligt ískoyti til húsarhaldini og arbeiðið á hvalastøðini gav stórum tali av vaksandi fólkatalinum í økinum búskaparlig livilíkindi.
Og nú vit standa her í dag, kenna vit framvegis farvegin av lýsilukti. Vit kunnu ímynda okkum, hvussu her hevur verið, tá hvalabátarnir hava ligið útfyri og hvalir hava verið drignir upp – tað er líka við at vit eisini hoyra spøl ganga og kvarnir mala. Nøvnini Heykur og Falkur vekja enn minni um farnar dagar. Her hevur verið rokan í fjørðinum og helst mangan baldrut. Tað var hart arbeiði at flensa og skera stórhval upp, og tørnini kundu vera long.
Hvalastøðin við Áir er eitt heilt serligt stað – eitt einastandandi dømi um ídnaðarsamfelagið, tá tað tók seg upp og blómaði í 20. øld. Síðst í 1950-unum minkaði virksemið á hvalastøðini nógv og í 1984 kom seinasti hvalurin upp á land. Síðan hevur hvalastøðin staðið still, stimurin er tikin av spølunum, bygningarnir hava staðið tómir, maskinurnar eru rustaðar og so hvørt er forfallið vorðið meira og meira sjónligt.
Tíbetur vóru fólk frá Føroya Fornminnissavni framsíggin og vístu longu í 1982 á, at á hvalastøðini við Áir vóru mentanarsøgulig virði, ið áttu at verið varðveitt. Loyvi varð fingið til at savna leysar lutir og skrásetingar vórðu gjørdar av bygningum og økinum rundanum.
Í 1989 samtykti Landsstýrið, at hvalastøðin eigur at verða varðveitt.
Landsverk hevur øll árini havt ábyrgd av viðlíkahaldinum, og fyrst Jóannes Olsen og síðan Jón Láadal hava havt dagliga umsjón við støðini fram til dagin í dag. Sunda kommuna hevur eisini víst hvalastøðini áhuga og var í 2007 við í arbeiðinum at skriva álit um varðveiting av hvalastøðini sum sjóvinnusavn.
Í 1996 gjørdi Leivur Hansen ein áhugaverdan sjónvarpsfilm, har tosað varð við fólk sum mintust aftur á arbeiðið á støðini og greiddu livandi frá hvussu umstøðurnar vóru tá. Filmurin lýsti sera væl tann stóra týdning, ið hvalastøðin gjøgnum meiri enn hálvthundrað ár hevði fyri Sundalagið.
Og í fjør samtykti Løgtingið at seta pening av til varðveiting av hvalastøðini.
Alt hetta hevur verið við til, at vit standa her í dag og enn hava møguleika at fáa hjólini á hvalastøðini at virka aftur. Ikki sum virkandi hvalastøð, men sum virkandi savn.
Og tað er í allarsíðstu løtu, at vit hava tikið hesa avgerð. Ketilshúsið, Spikkókaríið, Fugan, Kvernuhúsið, Tørkan, Krúthúsið, Ebenezer, Kemis og Perlan standa uppi enn, men sum tað sæst, eru bygningarnir illa farnir og hóast fólk frá Søvnum Landsins við góðari hjálp frá fólki í økinum síðan í vár hava lagt stóra orku í at rudda og hampa úti og inni, tetta lekar og gera bráðfeingis umvælingar, so er framvegis nógv at fara um, og enn er langt eftir á mál.
Í felag fara vit nú undir at arbeiða víðari við ætlanini um at skapa ein upplivingardepil við Áir, har hvalastøðin verður varðveitt sum savn og gerst partur av eini ætlan, har hvalastøðin við Áir aftur verður miðdepil – ein miðdepil fyri upplivingar, mentan, ferðavinnu og aðra vinnu.
At seta mentanina í miðdepilin merkir atdráttarmegi, trivnað og búskaparliga framgongd - tað vísa kanningar aðrastaðni, og tað er eisini galdandi her hjá okkum.
Eg vil takka Sunda kommunu fyri, at tit við hesi mentanarviku seta mentanina í miðdepilin og eg fari at ynskja tykkum góða eydnu við tiltakinum.
Hvalastøðin við Áir var í 20. øld vinnuligi miðdepilin í økinum. Í 21. øld eru vinnuligu fortreytirnar øðrvísi. Í 21. øld eru mentan og vinna alt meira samantvinnað, og tað er mín vón, at vit saman megna at gera hvalastøðina við Áir til mentanarmiðdepil við virðing fyri mentanararvinum og við upplivingum til gagns og gleði – tí seta vit mentanina í miðdepilin vinna vit øll.
Takk fyri.